pythainlp/thai-wiki-dataset-v4 huggingface dataset:
นวนิยาย

นวนิยาย เป็นรูปแบบหนึ่งของวรรณกรรมลายลักษณ์ แต่งในรูปของร้อยแก้ว มีลักษณะแตกต่างจากเรื่องแต่งแบบเดิม ที่เรียกว่านิทาน 
"นว" มีความหมายว่า "ใหม่" "นิเยย" (និយាយ) เป็นภาษาเขมรมีความหมายว่า "เล่า" ซึ่งมีความหมายเดียวกับคำว่า "นิทาน" ของภาษาบาลี ดังนั้นคำว่านวนิยายจึงมีความหมายว่า "เรื่องเล่าหรือนิทานแบบใหม่" ซึ่งตรงกับคำว่า Novella ในภาษาอิตาลี คำนี้ถูกใช้เป็นครั้งแรกในคริสต์ศตวรรษที่ 14 กับวรรณกรรมเรื่อง "ตำนานสิบราตรี" ของโจวันนี บอกกัชโช ซึ่งมีข้อแตกต่างจากนิยายที่เคยแต่งกันมาอยู่หลายประการ
นิยาย/นิทานแบบดั้งเดิมมักพยายามโน้มน้าวให้ผู้อ่านเชื่อว่าเป็นเรื่องจริง อาทิ รามเกียรติ์ หรืออีเลียด ขณะที่นวนิยายใช้กลวิธีให้ผู้อ่านเห็นว่าไม่ใช่เรื่องจริง นักวิจารณ์และปัญญาชน กิลเบิร์ต ไฮอิต (Gilbert Highet) ได้อธิบายความหมายของคำว่านวนิยายไว้ว่า "นวนิยายคือเรื่องเล่าขนาดยาวที่เกี่ยวกับบุคคลที่ไม่มีตัวตนจริง นวนิยายเป็นทั้งเรื่องจริงและเท็จ กล่าวคือ แม้ว่าบุคคลและตัวละครต่าง ๆ ไม่เคยมีอยู่จริง แต่ตัวละครในนวนิยายนั้นก็เป็นที่ยอมรับว่าเป็นแบบฉบับของบุคคลที่มีชีวิตจริง และพฤติกรรมของตัวละคนก็สอดคล้องกับลักษณะความเป็นที่ปรากฏขึ้นจริงในสถานที่และยุคสมัยนั้น ๆ"
วรรณกรรมที่เข้าข่ายเป็นนวนิยายเรื่องแรกของโลกคือ "ตำนานเก็นจิ" ของมูราซากิ ชิกิบุ ซึ่งแต่งขึ้นในต้นคริสต์ศตวรรษที่ 11 แต่ยังเป็นที่ถกเถียงกันอยู่ ผู้ได้รับการยอมรับนับถือว่าเป็นผู้ประพันธ์นวนิยายคนแรกของอังกฤษ คือแดเนียล เดโฟ ผู้แต่งนวนิยายผจญภัยเรื่อง "โรบินสัน ครูโซ" นวนิยายที่ปรากฏเป็นเรื่องแรกในประเทศไทยคือเรื่อง "ความพยาบาท" ("Vendetta") โดยมารี กอร์เนลลี
นวนิยายมีทั้งผลดีและผลเสียต่อสังคม ด้านดีคือมีการคัดค้านสังคมที่เป็นอยู่และเสนอสังคมที่ควรเป็น ปลุกเร้าให้คนอื่นร่วมตระหนักปัญหาและเกิดความสนใจจะแก้ไข นวนิยายประเภทนี้ไม่จำเป็นต้องเป็นวรรณกรรมการเมืองเสมอไป ในทางตรงข้าม นวนิยายบางเรื่องมุ่งสร้างความบันเทิงเพียงอย่างเดียวโดยไม่ได้คำนึงถึงความรับผิดชอบที่มีต่อผู้อ่าน บางครั้งบิดเบือนความจริงและสร้างค่านิยมผิด ๆ
มุฮัมมัด บากิร อัลฮะกีม

อายะตุลลอฮ์ ซัยยิด มุฮัมมัด บากิร มุห์ซิน อัลฮะกีม อัฏเฏาะบาเฏาะบาอี (8 กรกฎาคม ค.ศ. 1939 – 29 สิงหาคม ค.ศ. 2003) เป็นนักวิชาการอิสลามนิกายชีอะฮ์ชาวอิรัก และหัวหน้า Supreme Council for Islamic Revolution in Iraq (SCIRI) อัลฮะกีมลี้ภัยในประเทศอิหร่านมากกว่า 20 ปี และเดินทางกลับอิรักในวันที่ 12 พฤษภาคม ค.ศ. 2003 อัลฮะกีมมีชีวิตร่วมกับอายะตุลลอฮ์ โคมัยนี และ "เดอะการ์เดียน" เปรียบเทียบทั้งสองในด้านช่วงเวลาที่ลี้ภัยและการสนับสนุนจากคนในประเทศ หลังกลับสู่อิรัก ชีวิตขิงอัลฮะกีมจึงมีความเสี่ยงเนื่องจากผลงานของเขากระตุ้นให้กลุ่มชีอะฮ์ต่อต้านซัดดัม ฮุสเซน และสร้างศัตรูกับมุกตะดา อัศศ็อดร์ ผู้ถูกลอบสังหารที่นาจาฟใน ค.ศ. 1999 อัลฮะกีมถูกลอบสังหารจากการโจมตีด้วยระเบิดที่นาจาฟใน ค.ศ. 2003 ตอนอายุ 63 ปี
ประวัติ.
ชีวิตช่วงต้น.
อัลฮะกีมเกิดใน ค.ศ. 1939 ที่นาจาฟ จากตระกูลฮะกีมที่มีนักวิชาการศาสนาของนิกายชีอะฮ์ เขาเป็นบุตรของมุห์ซิน อัลฮะกีม กับ Fawzieh Hassan Bazzi อัลฮะกัมเป็นลุงของมุฮัมมัด ซะอีด อัลฮะกีม
กิจกรรมทางการเมือง.
ในปี 1958 ท่านได้ร่วมก่อตั้งองค์กรอิสลามเพื่อปกป้องศาสนาและประชาชน กับอายะตุลลอหฺ มุฮัมมัด บากิร อัศศอดรุ, ซัยยิด มุฮัมมัด มะหฺดี อัลฮะกีม, และ ซัยยิด มุรตะฎอ อัลอัซกะรีย์ ซึ่งภายหลังมีชื่อว่า ฮิซบุ อัดดะอฺวะหฺ อัลอิสลามียะหฺ (พรรคเผยแผ่อิสลาม) 
1972 ซัยยิดและพรรคพวกถูกรัฐบาลพรรคบะอัธจับไปทรมาน แต่ต่อมาก็มีคำสั่งปลดปล่อย แต่ท่านปฏิเสธที่จะออกจากคุก จนกว่ารัฐบาลบะอัธจะปลดปล่อย อายะตุลลอหฺ อัศศอดรุ ที่ถูกจับพร้อมกันนั้นด้วย 
และตัดสินจำคุกตลอดชีวิต 
ในปี 1977-1978 ถูกรัฐบาลบะอัธจับกุมตัวอีกครั้งพร้อม ๆ กับอุละมาอฺคนอื่น ๆ ซัยยิดถูกตัดสินจับคุกตลอดชีวิต แต่ก็มีคำสั่งปลดปล่อยในปีต่อมา
เมื่อซัดดัมสั่งจับอายะตุลลอหฺ อัศศอดรุไปสังหารในปี 1980 ซัยยิดก็ได้ย้ายออกไปอิรักไปซีเรีย เมื่อซัดดัมเริ่มทำสงครามกับอิหร่าน ซัยยิดก็ได้เดินทางไปอิหร่าน เพื่อไปพำนักอยู่กับอายะตุลลอหฺ โคมัยนีย์ และตั้งฐานพรรคฝ่ายค้านอิรักในอิหร่าน
ในปี 1982 ซัยยิดได้ก่อตั้งสภาสูงสุดเพื่อการปฏิวัติอิสลามในอิรัก (Supreme Council for the Islamic Revolution in Iraq, SCIRI)เพื่อต่อต้านรัฐบาลเผด็จการและคอรัปชั่นของซัดดัม ฮุเซนและพรรคพวก
การลอบสังหาร.
อัลฮะกีมเสียชีวิตในวันที่ 29 สิงหาคม ค.ศ. 2003 จากระเบิดติดรถระเบิดตอนที่เขาเดินออกจากมัสยิดอิหม่ามอะลีที่นาจาฟ แรงระเบิดทำให้มีผู้เสียชีวิตอย่างน้อย 84 คน บางรายงานระบุว่าอาจมีผู้เสียชีวิตจากระเบิดมากถึง 125 คน องครักษ์ของอัลฮะกีม 15 คนก็เสียชีวิตจากระเบิดด้วย
พิธีศพ.
มีผู้เข้าร่วมพิธีศพของเขาที่นาจาฟแสนกว่าคน และแสดงความเกลียดชังต่อการยึดครองทางทหารของสหรัฐในวันที่ 2 กันยายน ค.ศ. 2003 พวกเขาประท้วงต่อกองทัพสหรัฐและเรียกร้องให้ถอนทัพออกจากอิรัก
สุสานของเขาถูกผู้ประท้วงต่อต้านรัฐบาลวางน้ำมันระเบิดในช่วงการประท้วงในอิรัก ค.ศ. 2019
กลองยาว

กลองยาว#เปลี่ยนทาง เป็นเครื่องดนตรี สำหรับตีด้วยมือ ตัวกลองทำด้วยไม้ มีลักษณะกลมกลวง ขึงด้วยหนังมีหลายชนิด ถ้าทำด้วยหนังหน้าเดียว มีรูปยาวมากใช้สะพายในเวลาตี เรียกว่ากลองยาวหรือเถิดเทิง
ประวัติกลองยาว.
เชื่อกันว่ากลองยาวได้แบบอย่างมาจากพม่า#เปลี่ยนทาง #เปลี่ยนทาง ซึ่งนักโบราณคดีของรัฐบาลพม่ากล่าวกับกรมศิลปากร เมื่อ เดือนเมษายน พ.ศ. 2509 ในระหว่างการแสดงของคณะนาฏศิลป์ของกรมศิลปากรเพื่อเชื่อมความสัมพันธไมตรีของรัฐบาลไทย-พม่า ณ กรุงย่างกุ้งและมัณฑเลย์ว่าพม่าได้แบบอย่างกลองยาวมาจากไทใหญ่#เปลี่ยนทาง อีกทอดหนึ่ง ในสมัยกรุงธนบุรี หรือต้นกรุงรัตนโกสินทร์ สมัยที่ไทยกับพม่ากำลังทำสงครามกัน เวลาพักรบ ทหารพม่าก็เล่น "กลองยาว" กันสนุกสนาน พวกชาวไทยได้เห็นก็จำแบบอย่างมาเล่นบ้าง แต่บางท่านก็เล่าว่า กลองยาวของพม่าแบบนี้ มีชาวพม่าพวกหนึ่งนำเข้ามาเล่นในงานที่มีกระบวนแห่ เช่น บวชนาค ทอดกฐิน เป็นต้น และนิยมเล่นกันเป็นที่รื่นเริง สนุกสนานในเทศกาลสงกรานต์ และเล่นกันแพร่หลายไปแทบทุกหัวบ้านหัวเมือง วงหนึ่งๆ จะใช้กลองยาวหลายลูกก็ได้ เครื่องดนตรีที่ใช้บรรเลงร่วม มี ฉิ่ง, ฉาบเล็ก, กรับ, โหม่ง เรียกการเล่นชนิดนี้ว่า "เถิดเทิง" หรือ "เทิงกลองยาว" ที่เรียกเช่นนี้เข้าใจว่า เรียกตามเสียงกลองที่ตีและตามรูปลักษณะกลองยาว
การนับ

การนับ คือ การกระทำทางคณิตศาสตร์โดยใช้การบวกหรือการลบด้วยหนึ่งซ้ำๆ กัน ซึ่งมักใช้ในการหาคำตอบว่ามีวัตถุอยู่เท่าใด หรือเพื่อกำหนดจำนวนวัตถุที่ต้องการ โดยเริ่มจากหนึ่งสำหรับวัตถุชิ้นแรก และกระทำต่อไปบนวัตถุที่เหลือในลักษณะฟังก์ชันหนึ่งต่อหนึ่ง (injective function) หรือใช้นับวัตถุในเซตอันดับดี (well-ordered object) หรือเพื่อหาจำนวนเชิงอันดับที่ (ordinal number) ของวัตถุ หรือเพื่อหาวัตถุบนจำนวนเชิงอันดับที่ การนับมักถูกใช้เป็นการสอนความรู้เกี่ยวกับชื่อจำนวนและระบบจำนวนให้กับเด็ก ในทางคณิตศาสตร์ "การนับ" และ "การคณานับ" สามารถหมายถึงการหาจำนวนของสมาชิกในเซตจำกัด (finite set)
ในบางครั้งการนับก็เกี่ยวข้องกับตัวเลขอื่นที่ไม่ใช่หนึ่ง ตัวอย่างเช่น การนับจำนวนเงินหรือเงินทอน เราอาจนับทีละสอง (2, 4, 6, 8, 10, 12, ...) หรือนับทีละห้า (5, 10, 15, 20, 25, ...) ก็ได้ เป็นต้น
มีหลักฐานทางโบราณคดีว่า มนุษย์เคยใช้การนับมาตั้งแต่เมื่อ 50,000 ปีก่อนเป็นอย่างน้อย มีการใช้งานเป็นหลักในอารยธรรมโบราณเพื่อติดตามและบันทึกข้อมูลทางเศรษฐกิจเช่น หนี้สินหรือเงินทุน (การบัญชี) พัฒนาการของการนับก่อให้เกิดสัญกรณ์ทางคณิตศาสตร์และระบบเลขต่างๆ
ผดุง ไกรศรี

ผดุง ไกรศรี หรือ เอ๊าะ เป็นนักเขียนการ์ตูนในสังกัดสำนักพิมพ์บรรลือสาส์น เจ้าของผลงานการ์ตูนชุด หนูหิ่น อินเตอร์ ซึ่งได้รับความนิยมอย่างสูงจนได้รับการสร้างเป็นภาพยนตร์ในปี พ.ศ. 2549
ประวัติ.
ผดุง ไกรศรี เกิดเมื่อวันที่ 28 พ.ศ. 2503 ( ปี) ที่ อำเภอศรีเมืองใหม่ จังหวัดอุบลราชธานี จบการศึกษาจาก วิทยาเขต เพาะช่าง กรุงเทพ เข้าสู่วงการการ์ตูนโดยเขียนนิยายภาพลงในการ์ตูนเล่มละบาท ต่อมาได้เขียนนิยายภาพในหนังสือรายสัปดาห์ “มหัศจรรรย์” ของ สำนักพิมพ์จินดาสาส์น นาน 10 ปี ต่อมาได้เข้ามาเขียนการ์ตูนให้กับนิตยสารสวนเด็ก หนูจ๋า เบบี้ ขายหัวเราะ และ มหาสนุก ของสำนักพิมพ์บรรลือสาส์น เมื่อ พ.ศ. 2535 โดยเขียนทั้งนิยายภาพสะท้อนชีวิตเด็กชนบท และการ์ตูนรวมเล่มชุด อะตุ๊กะ (แถมนิตยสารรู้รอบตัว พ.ศ. 2534) และการ์ตูนตลก 3 ช่อง (ตีพิมพ์ในขายหัวเราะและมหาสนุก) รวมทั้งการ์ตูนเรื่องสั้นจบในตอน ชุด หนูหิ่น อินเตอร์ ซึ่งตีพิมพ์ครั้งแรกในมหาสนุกช่วงปลายปี พ.ศ. 2538 และกลายเป็นผลงานสร้างชื่อชิ้นสำคัญของผดุง ภายหลังผดุงได้เขียนเรื่องนี้ลงในหนังสือหนูหิ่นอินเตอร์โดยเฉพาะ และยังเขียนเรื่อยมาจนถึงปัจจุบัน
ตัวละครที่เป็นเอกลักษณ์ของ ผดุง ไกรศรี.
ผดุง ไกรศรี มักจะวาดตัวละครของตนเองลงในการ์ตูนตลก 3 ช่องอยู่เสมอ โดยมีเอกลักษณ์เป็นชายหนุ่มที่มีผมทรงหัวหนาม บุคลิกค่อนข้างเจ้าชู้ บางครั้งก็จะวาดคาแรคเตอร์ของตัวเองจากเค้าหน้าจริงของตนลงในการ์ตูนของตัวเอง โดยเฉพาะในเรื่องหนูหิ่นอินเตอร์ ซึ่งบางครั้งผดุงมักจะใช้คาแรคเตอร์ดังกล่าวเล่นมุขเก๊กหล่อด้วย
นอกจากนี้ยังมีคาแรคเตอร์อื่นๆ ของผดุง ซึ่งเป็นที่รู้จักของคนทั่วไปด้วย ดังนี้
ทั้งนี้ เขาเคยเปิดเผยว่า เขาได้อาศัยความชอบส่วนตัวในการวาดภาพเป็นหลัก ส่งผลให้ภาพลักษณ์ตัวละครอย่าง 'มิลค์' ได้กลายเป็นที่จดจำมากกว่า 'หนูหิ่น' ที่เป็นตัวละครหลักของการ์ตูนชุดหนูหิ่นอินเตอร์ ในเวลาต่อมา
อนึ่ง เนื่องจากผดุงสนิทสนมกับภักดี แสนทวีสุข หรือ ต่าย ขายหัวเราะ และนิพนธ์ เสงี่ยมศักดิ์ หรือ นิค นักเขียนร่วมค่ายเดียวกันอย่างมาก ในการ์ตูนสามช่องจบของผดุงจึงมักปรากฏคาแรคเตอร์ของต่ายและนิคอยู่คู่กันกับเอ๊าะ (ผดุง) อยู่เสมอ
ซุซุรัน

ซุซุรัน หรือ ซูซูรัน (; โรมาจิ: "Suzuran") เป็นโรงเรียนมัธยมปลายชายที่แต่งขึ้นโดย ฮิโรชิ ทากาฮาชิ ในการ์ตูนญี่ปุ่นเรื่อง Crows Zero Crows เรียกเขาว่า อีกา และ เวอร์สที่เป็นภาคต่อ และยังมีปรากฏบางส่วนในการ์ตูนเรื่อง คิวพี
ซุซุรัน เป็นชื่อโรงเรียนมัธยมปลายในประเทศญี่ปุ่นที่ปรากฏในการ์ตูน โดยมีการเรียนการสอน 3 ระดับชั้นเรียน คือ ปี 1, 2 และ 3 นักเรียนในซุซุรัน ได้ชื่อเสียงว่าเป็นเด็กเกเรประจำเมือง มีเรื่องชกต่อยกันเป็นประจำ ซึ่งซุซุรัน ได้ชื่อว่าเป็น 1 ใน 4 จตุรเทพประจำเมือง ซึ่งรวมถึง บุโซเซ็นเซ็น คุโรทากิ และโฮเซ็น ซึ่งเป็น 4 กลุ่มหลักในเรื่องทะเลาะวิวาทประจำเมือง 
ถึงแม้ว่า ซุซุรัน จะไม่มีนักเรียนคนไหนที่มีอำนาจมากพอจะปกครองทั้งโรงเรียน แต่มีนักเรียนบางคนที่มีอิทธิพลต่อนักเรียนคนอื่น ซึ่งได้แก่ 
ในปีพ.ศ. 2551 การ์ตูนเรื่อง"เรียกเขาว่าอีกา"ได้ถูกนำมาสร้างเป็นภาพยนตร์ ในเรื่องCrows Zero โดยเนื้อเรื่องเกี่ยวกับช่วงเวลาก่อนที่ โบยะ ฮะรุมิจิ จะเข้าเรียน 1 ปีการศึกษา
เทพ เทียนชัย

เทพ เทียนชัย (2480 - 2537) นักแสดงตลกอาวุโส มีลักษณะเด่นที่เน้นการแสดงตลกหน้าตาย และมีหน้าตาที่เด่นเป็นเอกลักษณ์ เคยร่วมคณะ "สามเทพ" ซึ่งประกอบด้วย เทพ เทียนชัย เทพ โพธิ์งาม และ สุเทพ สีใส เคยเป็นหัวหน้าคณะ "สี่สี" ประกอบด้วย สีเผือก สีสุริยา สีเทพ (เทพ เทียนชัย) และสีหมึก
เทพ เทียนชัย มีผลงานแสดงภาพยนตร์หลายเรื่อง เคยรับบทพระเอก เรื่อง "กิ่งทองใบตำแย" (2523) คู่กับ เนาวรัตน์ ยุกตะนันท์ "ไปรษณีย์สุดหล่อ" (2524) คู่กับ สุพรรษา เนื่องภิรมย์ เป็นที่ฮือฮาว่าพระเอกหน้าตาอัปลักษณ์ แสดงคู่กับนางเอกหน้าตาดี
เทพ เทียนชัย เสียชีวิตเมื่อวันที่ 4 มีนาคม พ.ศ. 2537
มอระกู่

มอระกู่ เป็นอุปกรณ์สูบยาของชาวอาหรับ ลักษณะเป็นขวดทรงสูงหรือหม้อมีขาหยั่ง ด้านบนมีถ้วยสำหรับใส่ยาสูบซึ่งเรียก "ชีชะฮ์" (شيشة, shisha) หรือ ฮุคคา (hookah) ถ้วยนั้นมีฝาปิด และมีท่อต่อจากถ้วยลงมาถึงก้นขวดที่มีน้ำหล่ออยู่ เมื่อดูดท่อจะทำให้ควันผ่านน้ำขึ้นมา อุปกรณ์นี้มีชื่อเรียกที่แตกต่างกันหลายภาษาเช่น water pipe, narghile, hubble-bubble ภาษาไทยเองก็เรียกเพี้ยนเป็น บารากู่ เป็นต้น
สารที่นำมาใช้กับอุปกรณ์ฮุคคาไม่จำเป็นต้องแห้งสนิท ที่มักใช้กันก็มีชื่อว่า โทบาเมล หรือ มาแอสเซล เป็นส่วนผสมของใบยาสูบ (tobacco) กับสารที่มีความหวาน เช่น น้ำผึ้งหรือกากน้ำตาล (molasses) หรือผลไม้ตากแห้ง
จอร์จ มาร์แชลล์

จอมพล จอร์จ แคตเลตต์ มาร์แชลล์ จูเนียร์  เป็นนายทหารสังกัดกองทัพบกสหรัฐ มีชื่อเสียงโด่งดังในฐานะเป็นผู้นำชัยชนะมาสู่กองทัพสัมพันธมิตรในสงครามโลกครั้งที่สอง ต่อมาเขาได้และเป็นรัฐมนตรีว่าการกระทรวงการต่างประเทศสหรัฐ และเป็นผู้ริเริ่มแผนมาร์แชลล์ในการฟื้นฟูทวีปยุโรปซึ่งบอบช้ำจากสงคราม 
ประวัติ.
เขาเกิดที่เมืองยูเนียนทาวน์ รัฐเพนซิลเวเนีย ได้รับการศึกษาจากสถาบันการทหารเวอร์จิเนียและเข้าเป็นทหารทันทีที่จบการศึกษา
ต่อมาได้เข้าร่วมรบในสงครามโลกครั้งที่ 1 ในบังคับบัญชาของนายพลจอห์น เพอร์ชิง และร่วมรบในสงครามโลกครั้งที่สอง เขามีความก้าวหน้าจนเป็นเสนาธิการทหารบกสหรัฐ และได้รับยศทหารชั้นจอมพล ซึ่งตั้งหลังสงครามโลกครั้งที่สอง และเกษียณจากกองทัพเมื่อปี 1945 หลังจากนั้นอีกสองปี ได้รับการแต่งตั้งเป็นรัฐมนตรีว่าการกระทรวงต่างประเทศในปี 1947
จอมพลมาร์แชลล์เป็นผู้วางแผนฟื้นฟูยุโรปหลังสงครามโลกครั้งที่ 2 ที่เป็นที่รู้จักโดยทั่วไปว่า “แผนมาร์แชลล์” (Marshall Plan) จากบทบาทในแผนฟื้นฟูยุโรป ทำให้จอมพลมาร์แชลล์ได้รับรางวัลโนเบลสาขาสันติภาพในปี 1953 เป็นนายทหารชาวอเมริกันคนเดียวที่เคยได้รับรางวัลนี้
ได้มีการก่อตั้ง “มูลนิธิจอร์จ ซี. มาร์แชลล์” ขึ้นที่สถาบันการทหารเวอร์จิเนียเพื่อเป็นเกียรติแก่นายพลจอร์จ มาร์แชลล์ นอกจากนี้ยังได้รับเหรียญอิสริยาภรณ์อัศวินชั้นสูงสุด (Knight or Dame Grand Cross - GCB) จากสหราชอาณาจักร
ตำบลลอมคอม

ลอมคอม เป็นตำบลหนึ่งที่ตั้งอยู่ในอำเภอพล จังหวัดขอนแก่น พื้นที่ทั้งหมดอยู่ในความรับผิดชอบขององค์การบริหารส่วนตำบลลอมคอม โดยมีที่ทำการห่างจากที่ว่าการอำเภอประมาณ 8 กิโลเมตร
ภูมิศาสตร์.
ตำบลลอมคอมตั้งอยู่ด้านทิศตะวันตกของอำเภอพล ห่างจากที่ว่าการอำเภอประมาณ 8 กิโลเมตร เนื้อที่ประมาณ 21,875 ไร่ พื้นที่เป็นที่ราบมีความลาดเอียงจากทิศตะวันตกมายังทิศตะวันออก มีสภาพดินเป็นดินร่วนปนทราย มีอาณาเขตติดต่อกับเขตการปกครองข้างเคียงดังต่อไปนี้
ประวัติ.
ลอมคอมแต่เดิมนั้นเป็นเพียงหมู่บ้านในการปกครองของตำบลเพ็กใหญ่ ต่อมาเมื่อวันที่ 2 กันยายน พ.ศ. 2528 ได้รับการจัดตั้งเป็นตำบลลอมคอม โดยแยกโอนออกมาจากตำบลเพ็กใหญ่ ตามกฎหมายลักษณะปกครองท้องที่ พ.ศ. 2457 แรกเริ่มประกอบด้วยหมู่บ้านจำนวน 9 หมู่บ้าน ปัจจุบันมี 11 หมู่บ้าน มีผู้ปกครองตำบล ดังนี้
ในปี พ.ศ. 2537 ได้มีการจัดตั้ง "สภาตำบลลอมคอม" ขึ้นทำการปกครองตำบล โดยมีกำนันเป็นประธานสภาโดยตำแหน่ง จนกระทั่งเมื่อวันที่ 19 มกราคม พ.ศ. 2539 กระทรวงมหาดไทยได้เปลี่ยนแปลงฐานะเป็น "องค์การบริหารส่วนตำบลลอมคอม" จนถึงปัจจุบัน
หมู่บ้าน.
ปัจจุบัน ตำบลลอมคอมแบ่งการปกครองออกเป็น 11 หมู่บ้าน ดังนี้
<templatestyles src="Div col/styles.css"/>
พูนสวัสดิ์ ธีมากร

พูนสวัสดิ์ ธีมากร (2 มิถุนายน พ.ศ. 2471 – 21 มีนาคม พ.ศ. 2545) เป็นนักแสดง ผู้กำกับ ช่างภาพชาวไทย
ผู้กำกับภาพ /ถ่ายภาพยนตร์.
เริ่มงานแรกด้วยเรื่อง "เรือนแพ (2504)" ของอัศวินภาพยนตร์ หลังกลับจากการศึกษาฝึกงานที่ โรงถ่ายโทโฮ ประเทศญี่ปุ่น (ด้วยพระอุปถัมภ์ของ พระเจ้าวรวงศ์เธอ พระองค์เจ้าภาณุพันธุ์ยุคล) และได้ทำงานด้านการถ่ายทำให้กับอัศวินตลอดมา เช่น "จำปูน" (2507) ,"เป็ดน้อย (2511) ,ละครเร่ (2512) ฯลฯ " รวมทั้งภาพยนตร์นอกสังกัดที่มีชื่อเสียง เช่น "เพชรพระอุมา (2514)" ของ วิทยาภาพยนตร์ ซึ่งยกกองไปถ่ายทำถึงประเทศเคนยา 
ผลงานแห่งความสำเร็จได้รับรางวัลสุพรรณหงส์ทองคำด้านการถ่ายภาพยนตร์ยอดเยี่ยมจาก "ขุนเดช" (2523)
ดารา /นักแสดง.
เริ่มแสดงละครเวทีในแพ.ศ. 2490 และเป็นนักแสดงละครเวทีที่ได้รับความนิยมมาก จนปีพ.ศ. 2494ได้เป็นดาราสมทบในภาพยนตร์ เช่น "สุภาพบุรุษจากอเวจี" ก่อนก้าวสู่จุดสูงสุด จากภาพยนตร์ "เอื้อมเดือน (2506)" ด้วยรางวัลตุ๊กตาเงินบทตลกในตัวยอดเยี่ยมประจำปีนั้น และอีกหลากหลายบทบาทที่ผู้ชมยังคงจดจำ เช่น "อ้อมอกดิน (2508)" รับบทครูสอนเต้นรำจอมกะล่อน ,"เพชรตัดเพชร (2509)" บทสมุนผู้ร้ายใจอำมหิต ซึ่งเขาเคยให้สัมภาษณ์ว่าพอใจมากที่ได้เปลี่ยนมารับบทแตกต่างจากเดิมอย่างสิ้นเชิงจนผู้ชมคาดไม่ถึง ,"16 ปีแห่งความหลัง (2511)" รับบทครูค่ายมวยผู้หวังดี ที่สุรพล สมบัติเจริญมาอาศัยอยู่ด้วยก่อนเป็นนักร้องชื่อดัง ,"โทน (2513)" ซึ่งเป็นทั้งผู้ถ่ายภาพยนตร์และร่วมแสดงเป็นฮิปปี้วัยรุ่นหน้าแก่เกินวัยจนถึงงานช่วงหลัง ได้แก่ "ทหารเรือมาแล้ว ,ลูกบ้าเที่ยวล่าสุด ,ฝันบ้าคาราโอเกะ ฯลฯ " 
ผลงานทางโทรทัศน์มีทั้งรายการยอดฮิตของเมืองไทย "ชูศรีโชว์" ของ ชูศรี โรจนประดิษฐ์ และ "ดอกดินพาเหรด" ของ ดอกดิน กัญญามาลย์ จนถึงละครชุดที่ประสบความสำเร็จมากเรื่อง "สามเกลอ" รับบท เจ้าคุณประสิทธิ์ฯ ทางช่อง 9 อสมท. และ บท เจ้าคุณวิจิตรฯ ทางไทยทีวีสีช่อง 3 (2538) หลังจากเคยแสดงเป็น กิมหงวน ฉบับภาพยนตร์ 16 มม. "สามเกลอเจอล่องหน (2509)"
นักร้อง /นักพากย์.
ขับร้องบันทึกแผ่นเสียง ""พี่รักเจ้าสาว" " (สุนทรียา ณ เวียงกาญจน์ - สง่า อารัมภีร) ทำนองของเก่า "ลาวราชบุรี" ในละครเวทีคณะศิวารมย์ 
พากย์เสียงภาษาไทยให้ จินฟง เรื่อง "เรือนแพ (2504)" และพากย์เสียงตนเอง ใน "เป็ดน้อย (2511)"
ชีวิตส่วนตัว.
พูนสวัสดิ์ ธีมากร เป็นบุตรชายของร้อยโทเขียน ธีมากร นายทหารบก เจ้าหน้าที่สถานีวิทยุ 7 พี.เจ. ซึ่งเคยเป็นผู้อ่านประกาศและแถลงการณ์ของคณะราษฎร และร่วมแสดงใน "เลือดทหารไทย" (2478) 
ชีวิตครอบครัว สมรสกับนางอภิรดี ธีมากร มีบุตรชายชื่อ อรรถพร ธีมากร ชื่อเล่น หนุ่ม ซึ่งเป็นดารานักแสดงในวงการบันเทิงไทยปัจจุบัน
มรณกรรม.
เสียชีวิตเมื่อวันที่ 21 มีนาคม พ.ศ. 2545
องค์การไม่แสวงหาผลกำไร

องค์การไม่แสวงหาผลกำไร  เป็นชื่อเรียกองค์การที่มีจุดมุ่งหมายสนับสนุนกลุ่มที่มีความคิดเห็นพ้องกัน โดยเนื้อหาจะแตกต่างตั้งแต่ ศิลปะ การกุศล การศึกษา การเมือง ศาสนา งานวิจัย และจุดมุ่งหมายในด้านอื่น ๆ โดยการทำงานทั้งหมดไม่มีจุดประสงค์ในเชิงพาณิชย์ ไม่หาผลประโยชน์เข้าสู่องค์การ แต่มีรายได้จากค่าลงทะเบียน ค่าบำรุงจากสมาชิก หรือเงินหรือทรัพย์สินอื่นใดที่ได้มาจากการบริจาคหรือจากการให้โดยเสน่หา
การรวบรวมเงิน.
องค์กรไม่แสวงหาผลกำไรถูกขับเคลื่อนไม่ได้จากการได้รับกำไร, แต่พวกเขาต้องสร้างรายได้ที่เพียงพอสำหรับการบรรลุเป้าหมายของสังคมของพวกเขา องค์กรไม่แสวงหาผลกำไรสามารถรวบรวมเงินได้หลากหลายวิธี ซึ่งรวมถึงรายได้จากการบริจาคจากผู้บริจาคเดี่ยวหรือกองทุน; การสนับสนุนของบริษัท; การให้เงินสนับสนุนโดยรัฐบาล; โปรแกรม, บริการหรือการขายสินค้า, รวมถึงการลงทุน. แต่ละองค์กรไม่แสวงหาผลกำไรนั้นไม่ซ้ำกันในแหล่งที่มาของรายได้ที่ทำงานได้ดีที่สุดสำหรับพวกเขา เมื่อจำนวนองค์กรไม่แสวงหาผลกำไรเพิ่มขึ้นตั้งแต่ปี พ.ศ. 2553 องค์กรได้รับการแข่งขันเผื่อให้ได้กระได้ต่อรายได้และความมั่นคงทางการเงิน การบริจาคจากบุคคลที่สามหรือองค์กรสามารถเปลี่ยนแปลงตามปี แทนการอนุมัติจากรัฐบาลที่ลดลง เมื่อการเปลี่ยนแปลงในการจัดสรรตามปีคนกำลังขับเคลื่อนองค์กรไม่แสวงหาผลกำไรทางการเพิ่มความหลากหลายของแหล่งที่มาของเงินสนับสนุน ตัวอย่างเช่น มีองค์กรไม่แสวงหาผลกำไรที่สามครับยันความพึ่งพาที่มีต่อการให้ทุนจากรัฐมีการทำงานเกี่ยวกับการรวบรวมเงินเพื่อดึงดูดผู้บริจาครายบุคคล.
ฟังก์ชัน.
องค์กรไม่แสวงหาผลกำไรให้สินค้าสังคมที่ขาดแคลนจากรัฐบาล. องค์กรไม่แสวงหาผลกำไรมีโครงสร้างและเป้าหมายที่หลากหลาย สำหรับการจัดแบ่งตามกฎหมายอย่างไรก็ตาม, มีข้อประกอบสำคัญบางอย่าง:
ความต้องการบางประการควรถูกนำเสนอในรัฐธรรมนูญขององค์กร ความต้องการอื่น ๆ อาจเป็นไปตามที่เจ้าหน้าที่งานควบคุมในแต่ละเขตอำนาจทางกฎหมาย
แม้ว่าการเป็นสมาชิกจะไม่มีผลต่อสถานะทางกฎหมาย มันอาจถูกนำมาพิจารณาในกรณีการพิจารณาคดีศาลในการชี้รายการ
เบนแอนด์เจอร์รีส์

เบนแอนด์เจอร์รีส์ (Ben & Jerry's) เป็นตราสินค้าของผลิตภัณฑ์ไอศกรีมจากสหรัฐอเมริกา เริ่มก่อตั้งเมื่อ พ.ศ. 2521 ที่เมือง เซาท์เบอร์ลิงตัน ใน รัฐเวอร์มอนต์ โดย เบน โคเฮน และ เจอร์รี กรีนฟิลด์ สองนักศึกษาที่เข้าเรียนการทำไอศกรีมจากมหาวิทยาลัยเพนซิลเวเนียสเตต 
เบนแอนด์เจอร์รีส์ มีสาขามากกว่า 21 ประเทศทั่วโลก ไอศกรีมของเบนแอนด์เจอร์รีส์ มีหลากหลายรสชาติและรูปแบบ ได้แก่ ไอศกรีม ซอร์เบต์ และ โยเกิร์ตแช่แข็ง
ในปัจจุบัน เบนแอนด์เจอร์รีส์ เป็นเจ้าของโดย ยูนิลีเวอร์
สถาบันวิจัยโนมูระ

สถาบันวิจัยโนมูระ (หรือเรียกย่อว่า 野村総研) เป็นสถาบันให้คำปรึกษาเอกชน (private think tank) มีสำนักงานใหญ่อยู่ที่ประเทศญี่ปุ่น กิจกรรมหลักคือ การพัฒนาระบบสารสนเทศเพื่อการจัดการและการตัดสินใจ บริการให้คำปรึกษา บริการข้อมูลเพื่อการลงทุน และทำวิจัยเกี่ยวกับแนวโน้มเศรษฐกิจและสังคม
สารภี (พรรณไม้)

สารภี เป็นไม้ดอกยืนต้นพบในประเทศไทย ลาว เวียดนามและกัมพูชา เป็นพันธุ์ไม้พระราชทานเพื่อปลูกเป็นมงคลจังหวัดพะเยา สารภียังมีชื่อพื้นเมืองอื่นอีกดังนี้ : ทรพี (จันทบุรี) สร้อยพี (ใต้) สาหละปี (เชียงใหม่, เหนือ) 
ลักษณะทางพฤกษศาสตร์.
เป็นไม้ยืนต้นสูง 10 – 15 เมตร ไม่ผลัดใบ เรือนยอดเป็นพุ่มทึบ ใบเป็นใบเดี่ยวเรียงตรงข้าม รูปไข่กลับแกมขอบขนาน เส้นแขนงใบไม่ชัดเจน แต่เส้นใบย่อยแบบร่างแหเห็นชัดทั้งสองข้าง เนื้อไม้มีสีน้ำตาลแกมแดง ใบสีเขียว หนา แข็งเป็นมัน มียางขาว เปลือกสีเทาดำ แตกล่อนเป็นสะเก็ดตลอดลำต้น ดอกสีขาวอมเหลือง ออกดอกเป็นกระจุกตามกิ่ง สีขาว กลิ่นหอม ร่วงง่าย มีเกสรเพศผู้สีเหลือง ผลรูปกระสวย ยาวประมาณ 2.5 เซนติเมตร เมื่อสุกสีเหลือง มีเนื้อสีเหลืองหรือสีแสดหุ้มเมล็ด รับประทานได้ ออกดอก มกราคม - มีนาคม เป็นผล กุมภาพันธ์ - เมษายน 
ถิ่นกำเนิด.
ป่าเบญจพรรณ ป่าดงดิบ ในเขตเอเชียตะวันออกเฉียงใต้
การปลูกเลี้ยง.
สารภีชอบสภาพดินร่วนซุย ความชื้นพอเหมาะ ขยายพันธุ์ โดยการเพาะเมล็ด
มะเฟือง

มะเฟือง (ชื่อวิทยาศาสตร์: "Averrhoa carambola") เป็นไม้ต้นพื้นเมืองของอินโดนีเซีย อินเดีย และศรีลังกา และเป็นที่นิยมในเอเชียตะวันออกเฉียงใต้ ไทย มาเลเซีย และบางส่วนของเอเชียตะวันออก รวมทั้งมีเพาะปลูกในสาธารณรัฐโดมินิกัน บราซิล เปรู กานา กายอานา ซามัว ตองงา ไต้หวัน เฟรนช์พอลินีเชีย คอสตาริกา และ ออสเตรเลีย ในสหรัฐอเมริกามีแหล่งเพาะปลูกเชิงพาณิชย์อยู่ที่ฟลอริดาตอนใต้และฮาวาย
ลักษณะทางพฤษศาสตร์.
มะเฟืองเป็น ไม้ผลยืนต้นขนาดกลางสูง 5-10 เมตร ลักษณะเป็นทรงพุ่ม ซึ่งมีทั้งลักษณะตั้งตรง และกึ่งเลื้อย ลำต้นและกิ่งเป็นไม้เนื้ออ่อน แกนกลางมีไส้คล้ายฟองน้ำมีสีแดงอ่อน ใบประกอบสีเขียว ประกอบด้วยใบย่อย 5-11 ใบ ออกดอกเป็นช่อที่ปลายกิ่ง และตาข้างตามกิ่งและลำต้น มีดอกสีชมพูอ่อนไปจนถึงเกือบแดง ผลมีก้นแหลมเป็นเหลี่ยมมีร่องลักษณะเป็นพูประมาณ 4-6 พู
ผลไม้.
ผลของมะเฟืองเป็นผลไม้ทรงกระสวย เมื่อหั่นแนวขวางได้เป็นรูปดาวห้าแฉก ภาษาอังกฤษจึงเรียกว่า "star fruit" ผลดิบสีเขียวใช้สับผสมในน้ำพริก สุกเป็นสีเหลืองใช้แกงได้ หรือกินแนมกับแหนมเนือง มะเฟืองเป็นผลไม้ที่มีออกซาเลตสูงทำให้เกิดนิ่วในไตได้ในผู้ป่วยที่มีความผิดปกติของไต มีทั้งรสหวานและเปรี้ยวแล้วแต่สายพันธุ์
พันธุ์มะเฟืองที่พบในไทยได้แก่ 
คุณค่าทางโภชนาการ.
วิตามิน เอ วิตามินบี 1 วิตามินบี 2 ไนอะซีน โปรตีน คาร์โบไฮเดรต ไขมัน เส้นใย แคลเซียม ฟอสฟอรัส เหล็กและพลังงาน
สรรพคุณทางยา.
การแก้ร้อนใน ดับกระหาย ลดความร้อนภายในร่างกายถอนพิษก็ได้ แต่สามารถเพิ่มโอกาสเป็นนิ่วในทางเดินปัสสาวะได้เนื่องจากสารออกซาเลตที่มีอยู่มากในมะเฟืองจะไปจับตัวกับแคลเซียมตกเป็นผลึกในไต และยังทำให้เกิดอาการไตวายเฉียบพลันได้หากได้รับเข้าไปในปริมาณที่มาก ทั้งนี้ก็ขึ้นอยู่กับภาวะการขาดน้ำของร่างกายด้วย
ยมนา ชาตรี

ยมนา ชาตรี หรือ สุเมธ เพชรยาหน เป็นพระเอกยอดนิยมยุคหนึ่งทางช่อง 7 มีชื่อเล่นว่า ซัม เกิดในครอบครัวมุสลิม มีผลงานเริ่มแรก ในละครเรื่อง ขมิ้นกับปูน โดยรับบทเป็น ทันพันธุ์ และเริ่มได้รับความนิยมในฐานะพระเอกหน้าใหม่คู่กับมนฤดี ยมาภัย ในละครเรื่อง ทะโมนไพร จากนั้นได้เป็นพระเอกอีกหลายเรื่องทั้งในละครจักร ๆ วงศ์ และปัจจุบัน ภายหลังรับบทรองในละครเรื่อง อุบัติเหตุ โดยรับบทเป็น เดชชาติ
นอกจากนั้นยังมีผลงานสร้างชื่อจากภาพยนตร์เรื่อง อุกาฟ้าเหลือง ในปี พ.ศ. 2523 ซึ่งในช่วงเวลาหนึ่ง เคยทำงานที่โรงแรมแมนดารินกรุงเทพฯ (สามย่าน) ปัจจุบัน ยังพักรักษาตัวที่บ้านอันเนื่องมาจากโรคเส้นในสมองตีบ ด้านชีวิตส่วนตัว สถานภาพสมรสแล้ว และบุตรสาว 1 คน
อำเภอเกาะสีชัง

เกาะสีชัง เป็นอำเภอตั้งอยู่ในอ่าวไทย นอกชายฝั่งอำเภอศรีราชา จังหวัดชลบุรี เป็นอำเภอที่เล็กที่สุดในประเทศไทย แต่เดิมขึ้นอยู่กับจังหวัดสมุทรปราการ มีหลวงศรีชลังคณารักษ์ เป็นผู้รักษาราชการ ต่อมาถูกย้ายไปขึ้นกับจังหวัดชลบุรีในปี พ.ศ. 2486 มีพื้นที่เกาะรวม 7.65 ตารางกิโลเมตร และพื้นที่ทางทะเลรวม 9.65 ตารางกิโลเมตร
ประวัติ.
เกาะสีชังเป็นเกาะขนาดเล็กที่มีความสำคัญทางประวัติศาสตร์เกาะหนึ่งของประเทศไทยเนื่องจากเคยเป็นสถานที่เสด็จประพาสและเป็นที่ประทับของพระเจ้าแผ่นดินของกรุงรัตนโกสินทร์ถึง 3 พระองค์ ได้แก่ พระบาทสมเด็จพระจอมเกล้าเจ้าอยู่หัว พระบาทสมเด็จพระจุลจอมเกล้าเจ้าอยู่หัว และพระบาทสมเด็จพระมงกุฎเกล้าเจ้าอยู่หัว
นอกจากนี้ยังเป็นสถานที่ประสูติพระราชโอรสในพระบาทสมเด็จพระจุลจอมเกล้าเจ้าอยู่หัว "(เจ้าฟ้าจุฑาธุชฯ)" และสร้างพระจุฑาธุชราชฐาน ณ เกาะแห่งนี้อีกด้วย ซึ่งทำให้เกาะสีชังเป็นเพียงเกาะเดียวในประเทศไทยที่มีพระราชวังหรือเขตพระราชฐานตั้งอยู่
การแบ่งเขตการปกครอง.
การปกครองส่วนภูมิภาค.
อำเภอเกาะสีชังแบ่งพื้นที่การปกครองออกเป็น 1 ตำบล 7 หมู่บ้าน ได้แก่
การปกครองส่วนท้องถิ่น.
อำเภอเกาะสีชังประกอบด้วยองค์กรปกครองส่วนท้องถิ่น 1 แห่ง คือ
รายชื่อเกาะในเขตอำเภอเกาะสีชัง.
อำเภอเกาะสีชัง เป็นอำเภอที่มีเกาะมากที่สุดอันดับที่ 3 ในจังหวัดชลบุรี มีมากถึง 8 เกาะจาก 47 เกาะ มีเกาะหลักคือ เกาะสีชัง ซึ่งเป็นเกาะขนาดใหญ่ที่สุดในจังหวัดชลบุรี มีเนื้อที่ประมาณ 6.712 ตารางกิโลเมตร และเกาะเล็ก ๆ อีก 7 เกาะ ซึ่งอยู่ในความดูแลของเทศบาลตำบลเกาะสีชังทั้งหมด ทุกเกาะมีพื้นที่รวมทั้งหมด 7.650 ตารางกิโลเมตร
สิ่งมีชีวิตสร้างอาหารเองได้

ออโตทรอพ (หรือ อัตโภชนาการ เป็นคำสมาสภาษากรีกมาจากคำว่า "autos" ที่แปลว่าตัวเอง และ "trophe" ที่แปลว่าโภชนาการ) คือสิ่งมีชีวิตที่สามารถสร้างอาหารเองได้ โดยทำการผลิตอาหารขึ้นมาจากก๊าซคาร์บอนไดออกไซด์ที่เป็นแหล่งคาร์บอน และแสงหรือสารอนินทรีย์อื่นๆ เป็นแหล่งพลังงาน สิ่งมีชีวิตประเภทออโตทรอพถูกจัดให้เป็นผู้ผลิตในห่วงโซ่อาหาร สิ่งมีชีวิตจำพวกพืชและสิ่งมีชีวิตอื่นๆ ที่ผลิตอาหารโดยการสังเคราะห์แสงถือว่าเป็น"โฟโตทรอพ" (phototroph) ส่วนแบคทีเรียที่นำการออกซิเดชันของสารอนินทรีย์ต่างๆ เช่นก๊าซไฮโดรเจนซัลไฟด์ หรือเหล็กโลหะมาเป็นแหล่งพลังงานเรียกว่า "คีโมออโตทรอพ" (chemoautotroph)
สิ่งมีชีวิตจำพวกออโตทรอพถือเป็นส่วนสำคัญยิ่งในห่วงโซ่อาหารในทุกๆ ระบบนิเวศ โดยที่พวกมันจะรับพลังงานมาจากแสงอาทิตย์ (หรือแหล่งอนินทรีย์อื่นๆ) แล้วแปลงพลังงานเหล่านี้ให้กลายเป็นโมเลกุลที่มีโครงสร้างเป็นคาร์บอนหรือโมเลกุลอินทรีย์อื่นๆ เพื่อนำไปใช้ในการทำงานเชิงชีวภาพของสิ่งมีชีวิต เช่นการสร้างเซลล์ รวมถึงเป็นอาหารให้กับสิ่งมีชีวิตจำพวกเฮเทโรทรอพ ที่ผลิตอาหารเองไม่ได้เพื่อนำไปใช้ในการทำงานเชิงชีวภาพเช่นเดียวกัน ฉะนั้นเฮเทโรทรอพต่างๆ ได้แก่สัตว์กินพืช, ฟังไจหรือเห็ดรา เช่นเดียวกับแบคทีเรียส่วนใหญ่และโปรโตซัวจะพึ่งพาออโตทรอพเป็นอาหารที่จะให้พลังงานและวัตถุดิบที่จะนำไปใช้ในการผลิตโมเลกุลอินทรีย์ที่ซับซ้อนยิ่งขึ้น โดยเฮเทโรทรอพทำการแปลงอาหารเป็นพลังงานโดยการแตกโมเลกุลอาหารให้เล็กลง สัตว์กินเนื้อก็พึ่งพาออโตทรอพเช่นเดียวกัน เนื่องจากพลังงานและคุณค่าโภชนาการในอาหารก็มาจากอาหารประเภทพืชที่เหยื่อของสัตว์กินเนื้อได้กินเข้าไป
มีสิ่งมีชีวิตอยู่บางสายพันธุ์ที่อาศัยอินทรียสารเป็นแหล่งคาร์บอน แต่ก็สามารถอาศัยแสงหรืออนินทรียสารมาเป็นแหล่งพลังงานได้ด้วย แต่สิ่งมีชีวิตจำพวกนี้มักไม่ถูกจัดให้อยู่ในสิ่งมีชีวิตจำพวกออโตทรอพ แต่มักจะถูกจัดให้อยู่ในจำพวก "เฮเทโรทรอพ" (heterotroph)เสียมากกว่า โดยสิ่งมีชีวิตที่อาศัยคาร์บอนจากอินทรีย์สาร แต่อาศัยพลังงานจากแสง จัดอยู่ในพวก"โฟโตเฮเทโรทรอพ" (photoheterotroph) ส่วนสิ่งมีชีวิตที่อาศัยคาร์บอนมาจากอินทรีย์สาร แต่อาศัยพลังงานจากการออกซิเดชันของอนินทรีย์สาร จะถูกจัดอยู่ในพวก"คีโมเฮเทโรทรอพ" (chemoheterotroph)
โอริคัลคุม

โอริคัลคุม (อังกฤษ: Orichalcum) หรือ โอริคัลคอส เป็นคำศัพท์ภาษาละตินมาจากภาษากรีก ορείχαλκος (โอริคัลคอส) ซึ่งแปลว่าทองเหลือง สาเหตุที่โอริคัลคุมหรือทองเหลืองกลายเป็นชื่อโลหะในตำนาน อันเนื่องจากวิทยาการในยุดสำริด ทองเหลืองถือเป็นโลหะที่แข็งแกร่งที่สุดในขณะนั้นและข้อความบันทึกในเอกสารต่าง ๆ ถูกเขียนด้วยภาษากรีกและภาษาลาติน เมื่อเวลาผ่านไปชื่อของโอริคัลคุมจึงถูกจดจำในความหมายของโลหะชนิดหนึ่งที่มีความแข็งแกร่งมาก
ในเกมดราก้อนเควสต์ แร่โอริคัลคุม (หนังสือบางเล่มเขียนทับศัพท์จากภาษาญี่ปุ่นใช้คำว่า โอริฮารูกอน (; โรมาจิ: "Oriharukon") เป็นแร่ที่ใช้ทำอาวุธของกลุ่มพระเอกปรากฏในช่วงท้ายเกม อาวุธที่ทำจากแร่นี้มีสีทองหรือสีเหลือง ใน เกมดราก้อนเควสต์ 3 ดาบที่ใช้ปราบหัวหน้าใหญ่โซม่า เป็นดาบที่ทำจากโอริคัลคุม
อาดามันเทียม

อาดามันเทียม (อังกฤษ: Adamantium) มาจากคำว่า Adamant หรือ Adamantine ซึ่งมาจากภาษากรีก αδαμαςกับ หรือ αδαμάντινος ตามลำดับ โดยแปลว่าแกร่งเหมือนเพชร
การใช้.
ในการ์ตูนและภาพยนตร์ เรื่อง X-Men โดยโลหะอาคามันเทียม หรือ อาดามันเทียม นั้น นำมาหล่อหุ้มกระดูกของวูลฟ์เวอรีนไว้
และส่วนของโลหะดังกล่าวที่เห็นชัดที่สุดได้แก่ เล็บโลหะของวูลฟ์เวอรีนโดยโลหะอาคามันเทียมเมื่อขึ้นรูปแข็งตัวแล้วจะไม่สามารถหลอมหรือทำลายได้อีกเลย (อย่างน้อยก็ยังหาทางทำลายโดยอาวุธทางกายภาพไม่ได้)
และอาดามันเทียมได้นำมาใช้สร้างอัลตรอน-7ที่สร้างโดยแฮงก์ พิมและอีกหลายๆรุ่นในเวลาต่อมา ซึ่งเหล่าอเวนเจอร์สได้รวมตัวก็ยังยากที่จะเอาชนะ
ในวิดีโอเกมส์ ไฟนอลแฟนตาซี V อาดามันไทน์ ปรากฏในเกม ซึ่งเป็นโลหะที่แข็งแกร่งที่สุดในโลก
มิธริล

มิธริล  เป็นโลหะในจินตนาการจากนิยายแฟนตาซีเรื่อง ลอร์ดออฟเดอะริงส์ ของ เจ. อาร์. อาร์. โทลคีน และมีการนำไปใช้ในเกมส์ นวนิยายและการ์ตูน ที่มีเนื้อเรื่องแนวแฟนตาซีเช่น ไฟนอลแฟนตาซี เบอร์เซิร์ก 
ในวรรณกรรมของ เจ. อาร์. อาร์. โทลคีน คำว่ามิธริลนั้นเป็นชื่อในภาษาซินดาริน มีชื่อเรียกกันทั่วไปว่าแร่เงินมอเรีย (มอเรียเป็นชื่อเหมืองแห่งหนึ่งในเนื้อเรื่อง) คุณสมบัติของมิธริลมีอธิบายไว้ในลอร์ดออฟเดอะริงส์ ตอน มหันตภัยแห่งแหวน ช่วงท้ายบทที่ 4 ว่า"มันสามารถตีแผ่ออกได้บางเหมือนทองแดง เงาแวววาวประดุจแก้ว พวกคนแคระนำมันมาทำเป็นโลหะอย่างหนึ่งซึ่งเบา แต่แข็งแรงกว่าเหล็กกล้า ความงามของมิธมิลคล้ายเงินธรรมดา แต่จะไม่มีวันหม่นหมองหรือคล้ำลง พวกพรายนิยมชมชอบมาก นำไปทำประโยชน์หลายอย่าง" ส่วนมูลค่าตอนแรกนั้นสูงกว่าทองคำสิบเท่า แต่เมื่อหายากยิ่งขึ้นก็ไม่สามารถประเมินค่าได้อีก
พวกโนลดอร์นำแร่มิธริลไปใช้สร้างโลหะผสมชนิดหนึ่ง ชื่อว่า "อิธิลดิน" (Ithildin) สำหรับนำมาใช้ตกแต่งทางเดินและซุ้มประตูต่าง ๆ คุณลักษณะของอิธิลดินคือการส่องประกายมองเห็นได้ในกลางแสงจันทร์หรือแสงดาว ประตูตะวันตกของมอเรียก็มีการวาดลวดลายและรหัสปริศนาด้วยอิธิลดินนี้
สิ่งประดิษฐ์จากมิธริล.
สิ่งประดิษฐ์จากมิธริลที่มีชื่อเสียงที่สุด ได้แก่ เสื้อเกราะมิธริล สร้างขึ้นโดยเหล่าคนแคระแห่งเอเรบอร์ มีลักษณะเป็นโซ่ถักละเอียด รูปร่างเล็กขนาดสำหรับเด็กสวมใส่ได้ น้ำหนักเบาแต่ป้องกันอาวุธได้ดียิ่ง กล่าวกันว่าสร้างตามคำสั่งซื้อของกษัตริย์เอลฟ์องค์หนึ่ง แต่ภายหลังมีปัญหาเรื่องค่าจ้าง เสื้อนี้จึงมิได้มีการส่งมอบ เมื่อมังกรสม็อกโจมตีเอเรบอร์ ได้ขโมยเสื้อเกราะนี้ไปอยู่ในกองสมบัติของมันด้วย บิลโบ แบ๊กกิ้นส์ ได้รับเสื้อเกราะนี้มาในภารกิจของเขาในเรื่อง เดอะฮอบบิท เขาเคยสวมเสื้อเกราะนี้ออกรบด้วยในสงครามห้าทัพ
ในเรื่อง ลอร์ดออฟเดอะริงส์ บิลโบมอบเสื้อนี้ให้แก่หลานชาย โฟรโด แบ๊กกิ้นส์ เพื่อช่วยป้องกันเขาในระหว่างการเดินทางสู่ภารกิจทำลายแหวนเอก เสื้อนี้ได้คุ้มครองโฟรโดจากการถูกทำร้ายโดยโทรลล์ในเหมืองมอเรีย ต่อมาเมื่อโฟรโดและแซมเดินทางเข้าไปถึงมอร์ดอร์ และโฟรโดถูกชีล็อบทำร้ายจนสลบ แซมเข้าใจว่าโฟรโดเสียชีวิตแล้ว จึงนำแหวนเอกกับขวดแสงแห่งเออาเรนดิลไปเพื่อทำภารกิจต่อ แต่ไม่ได้ถอดเสื้อเกราะไปด้วย พวกออร์คจับตัวโฟรโดไว้ได้และยึดเสื้อเกราะไป เมื่อนำไปแสดงแก่กองทัพของอารากอร์นที่ยกตามมาถึงหน้าประตูดำ อารากอร์นและเพื่อนจึงเข้าใจผิด คิดว่าโฟรโดเสียชีวิตแล้ว อย่างไรก็ดีในตอนท้ายเรื่อง โฟรโดได้เสื้อนี้กลับคืน เขาสวมมันในงานเลี้ยงฉลองที่มินัสทิริธ และได้สวมกลับบ้านที่ไชร์ด้วย เสื้อเกราะนี้ได้ป้องกันโฟรโดอีกครั้งในการต่อสู้กับซารูมานที่แคว้นไชร์
ในตำนาน เสื้อเกราะนี้ได้เก็บรักษาต่อมาที่พิพิธภัณฑ์ในเมืองมิเคิลเดลวิง เมืองหลวงของแคว้นไชร์ หลังจากที่โฟรโดออกเดินทางไปจากมิดเดิลเอิร์ธ
มิธริลในตำนานอื่น ๆ.
ในไฟนอลแฟนตาซี มิธริลเป็นโลหะที่ใช้ในการทำอาวุธ และเครื่องป้องกัน เช่น ชุดเกราะ หมวก หรือ โล่ โดยอาวุธและเครื่องป้องกันที่ทำจากโลหะมิธริล มีลักษณะเป็นสีขาวถึงสีเงิน โดยมิธริลสามารถหามาได้จากเหมืองแร่มิธริล เริ่มปรากฏในเกมไฟนอลแฟนตาซี ตั้งแต่ภาค ไฟนอลแฟนตาซี I 
ในการ์ตูนเบอร์เซิร์ก แม่มดน้อยชีร์เก้ได้มอบมีดที่ทำจากโลหะมิธริลให้แก่ ฟาลเนเซ่ใช้ในการป้องกันตัว โดยมีดนี้มีคุณสมบัติ เด่นที่สัตว์ประหลาดโดยเฉพาะอย่างยิ่ง โทรลล์ รวมถึงผีสางไม่สามารถเข้าใกล้ได้
โตเออะนิเมะแฟร์

โตเออนิเมะแฟร์ (; โรมาจิ: "Touei Anime Fea") เป็นชื่อของเทศกาลจัดฉายภาพยนตร์การ์ตูนโดยบริษัทโตเอ ซึ่งจะมีการจัดขึ้นในช่วงปิดเทอมฤดูใบไม้ผลิ และปิดเทอมฤดูร้อนของทุกปี ตั้งแต่เดือนกรกฎาคม ค.ศ. 1990 ถึง เดือนกรกฎาคม ค.ศ. 2002 ส่วนตั้งแต่ปี ค.ศ. 2003 เป็นต้นมา ยังมีการจัดฉายภาพยนตร์การ์ตูนเช่นเคย แต่ไม่ได้ใช้ชื่อเทศกาลว่า อนิเมะแฟร์ แล้ว 
รายชื่อภาพยนตร์ตามลำดับวันออกฉาย.
7 กรกฎาคม ค.ศ. 1990.
หมายเหตุ: ภาพยนตร์ที่จัดฉายในครั้งนี้ ล้วนแต่เป็นผลงานของ โทริยามะ อากิระ จึงได้มีการใช้ชื่อเฉพาะว่า "โทริยามะ อากิระ เดอะ เวิลด์"
หมายเหตุ.
ตั้งแต่เดือนมีนาคม ค.ศ. 1969 ถึง เดือนกรกฎาคม ค.ศ. 1989 เทศกาลนี้ได้ใช้ชื่อว่า "โตเอ มังงะ มัตสึริ" ส่วนในเดือนมีนาคม ค.ศ. 1990 ใช้ชื่อว่า "โตเอ อนิเมะมัตสึริ"
ทศพิธราชธรรม

ทศพิธราชธรรม หรือ ราชธรรม 10 คือจริยวัตร 10 ประการที่พระเจ้าแผ่นดินทรงประพฤติเป็นหลักธรรม ประจำพระองค์ หรือเป็นคุณธรรมประจำตนของผู้ปกครองบ้านเมือง ให้มีความเป็นไปโดยธรรมและยังประโยชน์สุขให้เกิดแก่ประชาชนจนเกิดความชื่นชมยินดี ซึ่งความจริงแล้วไม่ได้จำเพาะเจาะจงสำหรับพระเจ้าแผ่นดินหรือผู้ปกครองแผ่นดินเท่านั้น บุคคลธรรมดาที่เป็นผู้บริหารระดับสูงในทุกองค์กรก็พึงใช้หลักธรรมเหล่านี้
คำบัญญัติ.
ทศพิธราชธรรม เรียกอีกอย่างหนึ่งว่า "ราชธรรม 10" นี้ ปรากฏอยู่ในมหาหังสชาดก พระสูตร ขุททกนิกาย ชาดก ปรากฏพระคาถา
<templatestyles src="แม่แบบ:คำพูด/style.css" />ทานํ สีลํ ปริจฺจาคํ อาชฺชวํ มทฺทวํ ตปํ 
อกฺโกธํ อวิหึสญฺจ ขนฺติญฺจ อวิโรธนํ.
 ขุ.ชา.28/240/86
ประวัติ.
ในอดีตมีพระมหากษัตริย์พระองค์หนึ่งที่ทรงเป็นตัวอย่างของคุณธรรมสิบประการของผู้ปกครองคือพระเจ้าอโศกมหาราช (พ.ศ. 239-พ.ศ. 311) ซึ่งปกครองอินเดียมา 41 ปี ในช่วงต้นของรัชกาลทรงเป็นนักรบผู้ยิ่งใหญ่ชนะการต่อสู้หลายครั้งและยังคงขยายอาณาจักรอินเดียในช่วงแปดปีแรกของการครองราชย์ของพระองค์ หลังจากการสู้รบอย่างนองเลือด ครั้งหนึ่งกษัตริย์ได้ทรงเล็งเห็นชัยชนะของกองทัพของพระองค์และได้ทรงเห็นการสังหารรอบ ๆ พระองค์อย่างมีชื่อเสียงแล้วทรงตรัสออกมาว่า "ข้าฯได้ทำอะไรไปแล้ว?" ต่อจากนั้นเขาเลื่อมใสพระพุทธศาสนา เป็นที่รู้จักในนาม 'ธรรมาโศก' หรือ "อโศกผู้ถือธรรมะ" พระองค์ทรงให้ความสำคัญกับการโปรดสัตว์ มีการสร้างโรงพยาบาลและมหาวิทยาลัยเพื่อให้ผู้คนและสัตว์ และสร้างระบบชลประทานเพื่อการค้าและการเกษตร พระราชายังสละการใช้ความรุนแรงยุติการสู้รบทางทหารกับเพื่อนบ้านของพระองค์แทนที่จะส่งพระภิกษุและแม่ชีไปต่างประเทศเพื่อเผยแผ่คำสอนทางพุทธศาสนาเกี่ยวกับภูมิปัญญาและความเมตตา อันที่จริงพระราชโอรสและพระราชธิดาของพระเจ้าอโศกมหาราชที่เป็นพระภิกษุและภิกษุณีพาพระพุทธศาสนาไปยังศรีลังกาซึ่งยังคงเป็นความเชื่อที่โดดเด่นมาจนถึงทุกวันนี้ นี่ไม่ได้เป็นการบอกว่าพระองค์ทรงส่งเสริมพระพุทธศาสนาด้วยพระราชทรัพย์ของศาสนาอื่น ๆ อย่างไรก็ตามในขณะที่พระองค์ยังทรงสนับสนุนความอดทนและความเข้าใจระหว่างลัทธิต่าง ๆ และกลุ่มชาติพันธุ์ พระอโศกมหาราชนั้นเป็นที่จดจำของบรรดาพุทธศาสนิกชนและผู้ที่ไม่ได้นับถือศาสนาพุทธเหมือนเป็นตัวอย่างของผู้ปกครองที่มีความเห็นอกเห็นใจและความยุติธรรมผู้ซึ่งอาศัยอยู่ตามคุณธรรมของผู้ปกครองทั้งสิบประการ
กลูตาเมต

กลูตาเมต หรือ กรดกลูตามิค เป็นกรดอะมิโนชนิดที่พบมากที่สุดในโปรตีนตามธรรมชาติ กรดกลูตามิคจัดเป็นกรดอะมิโนชนิดที่ไม่จำเป็น ในทางเคมีนั้นกลูตาเมตเป็นไอออนลบของกรดกลูตามิก
โครงสร้าง.
โครงสร้างทางเคมีของกรดกลูตามิกมีหมู่คาร์บอกซิลิกสองหมู่และหมู่อะมิโนหนึ่งหมู่ การที่กรดกลูตามิกมีหมู่คาร์บอกซิลิกมากกว่ากรดอะมิโนทั่วไปจึงทำให้มีคุณสมบัติเป็นกรด โดยในค่าพีเอชที่เป็นกลางหมู่ฟังก์ชันเหล่านี้แตกตัวเป็นไอออนทั้งหมดทำให้ประจุสุทธิเป็น -1
หน้าที่.
กลูตาเมตเป็นสารที่มีความสำคัญต่อวิถีการสันดาปโดยเฉพาะในปฏิกิริยาทรานส์อะมิเนชั่น (transamiation)ที่มีการเคลื่อนย้ายหมู่อะมิโนของกรดอะมิโนไปยังกรดแอลฟาคีโตซึ่งเอนไซม์ที่เร่งปฏิกิริยานี้ คือ เอนไซม์ทรานส์อะมิเนส (transaminase)
ในระบบประสาทกลูตาเมตทำหน้าที่เป็นสารสื่อประสาทที่ออกฤทธิ์แบบกระตุ้น มีบทบาทสำคัญในกระบวนการเรียนรู้และจดจำของสมอง เมื่อเซลล์ประสาทหลั่งกลูตาเมตออกสู่ช่องว่างระหว่างไซแนปส์ (ไซแนปติกเคล็ป) แล้วสารนี้จะไปจับกับตัวรับกลูตาเมต กลูตาเมตที่มากเกินไปซึ่งละลายอยู่นอกเซลล์ประสาทและเซลล์เกลียจะถูกดูดกลับเข้าเซลล์โดยอาศัยกลูตาเมตทรานสปอตเตอร์
แหล่งอาหารและการดูดซึม.
กรดกลูตามิกหรือกลูตาเมตมีอยู่ในอาหารตามธรรมชาติ ทั้งที่อยู่ในรูปของโปรตีนในอาหาร และกลูตามเมตอิสระ (กรดอมิโนตัวเดี่ยวๆ) ซึ่งมีทั้งที่มีอยู่ตามธรรมชาติและจากเครื่องปรุงรสที่เติมลงไปในอาหาร เช่น น้ำปลา ซีอิ้ว และผงชูรส (โมโนโซเดียมกลูตาเมต) กลูตาเมตอิสระในอาหารทำหน้าที่ให้รสชาติที่ชื่อว่า รสอูมามิ หรือ รสอร่อยกลมกล่อม โดยการจับกับ Umami Receptor ที่อยู่บนผิวเซลล์ของต่อมรับรสบนลิ้น กลูตาเมตที่อยู่ในอาหารไม่ว่าจะมาจากแหล่งใด รวมทั้งที่อยู่ในรูปของผงชูรส ประมาณร้อยละ 95 จะถูกสันดาปที่เซลล์ในลำไส้เล็ก
เภสัชวิทยา.
สารเฟนไซคลิดีน (phencyclidine) ออกฤทธิ์เป็นสารแอนทาโกนิสท์แบบไม่แข่งขันต่อกลูตาเมทที่ตัวรับเอ็นเอ็มดีเอ
กรดไนตริก

กรดไนตริก หรือ กรดดินประสิว  เป็นกรดที่มีอันตราย หากสัมผัสจะทำให้เกิดแผลไหม้ขั้นรุนแรง กรดไนตริกนี้ ค้นพบโดยการสังเคราะห์ โดย "Muslim alchemist Jabir ibn Hayyan" ประมาณ ค.ศ. 800 กรดไนตริกบริสุทธ์ 100% (ปราศจากน้ำ) จะเป็นของเหลวที่มีความหนาแน่น 1,552 กิโลกรัม/ลูกบาศก์เมตร และจะเป็นของแข็งที่อุณหภูมิ -42 °C ลูกบาศก์ โดยจะเป็นผลึกสีขาว และจะเดือดที่อุณหภูมิ 83 °C แต่ก็สามารถเดือดในที่ ที่มีแสงสว่าง ทั้ง ๆ ที่อยู่ในอุณหภูมิห้อง
สารประกอบเคมีในกรดไนตริก (HNO3) , หรือ อควา ฟอร์ติส ("aqua fortis") หรือ สปิริต ออฟ ไนเตอร์ ("spirit of nitre") เป็นของเหลวที่กัดกร่อนและไม่มีสี เป็นกรดที่มีพิษที่สามารถทำให้เกิดแผลไฟไหม้อย่างรุนแรง สารละลายที่มีกรดไนตริกมากกว่า 86% เรียกว่า fuming nitric acid และสามารถกัดกร่อนโลหะมีตระกูล ได้ ซึ่งสามารถแบ่งได้เป็น 2 ประเภท คือ ขาว  และแดง
คมภิญญ์ เข็มกำเนิด

คมภิญญ์ เข็มกำเนิด (เกิดวันที่ 17 กันยายน พ.ศ. 2508) เป็นผู้กำกับภาพยนตร์ชาวไทย โดยเคยกำกับภาพยนตร์แอนิเมชันเรื่อง "ก้านกล้วย"
ประวัติ.
คมภิญญ์ เข็มกำเนิด สำเร็จการศึกษาจากโรงเรียนสวนกุหลาบวิทยาลัยและคณะมัณฑนศิลป์ มหาวิทยาลัยศิลปากร และศึกษาต่อระดับปริญญาตรีสาขาวิชาศิลปกรรมศาสตร์ (Bachelor of Fine Arts) ด้านการทำภาพเคลื่อนไหวของตัวละคร ที่สถาบันศิลปศาสตร์แคลิฟอร์เนีย สหรัฐ นอกจากนี้ เขาเคยร่วมงานในการ์ตูนแอนิเมชันชื่อดังของดิสนีย์และบลูสกายสตูดิโออย่าง ทาร์ซาน, ไอซ์เอจ และแอตแลนติส
คมภิญญ์ร่วมงานกับกันตนาแอนิเมชันตั้งแต่ พ.ศ. 2545 ในตำแหน่งผู้กำกับครีเอทิฟ เขาผลิตการ์ตูนชุดแอนิเมชันเรื่อง "ซน" ก่อนจะทำงานภาพยนตร์แอนิเมชันเรื่อง "ก้านกล้วย" ซึ่งออกฉายใน พ.ศ. 2549 โดยภาพยนตร์เรื่องนี้คว้ารางวัลภาพยนตร์แอนิเมชันยอดเยี่ยมจากงานแอนิมาดริด 06 ที่ประเทศสเปน
รถอีแต๋น

รถอีแต๋น หรือในชื่อต่าง ๆ เช่น รถเกษตร, รถเกษตรกรรม, รถเกษตรกร, รถขนถ่ายการเกษตร, รถไทยแลนด์ เป็นต้น เป็นรถใช้งานเกษตรกรรมของไทย รถอีแต๋นเป็นรถที่ผลิตเองในประเทศไทย โดยใช้เครื่องยนต์ที่เป็นเครื่องยนต์อเนกประสงค์ ประเภทเครื่องยนต์ดีเซล 1-3 สูบ สามารถนำมาดัดแปลงเป็นเครื่องสูบน้ำ และเครื่องปั่นไฟ ได้ด้วย ส่วนประกอบอื่นๆของรถอีแต๋นก็นำมาจากอะไหล่รถยนต์มือสองทั่วไป และทำส่วนกะบะท้ายนิยมทำด้วยไม้, สเตนเลส หรือ เหล็ก เพื่อบรรทุกของ เช่น บรรทุกพืชผักในสวน
ที่มาของชื่ออีแต๋น.
อีแต๋น มาจากคำว่า "สะแหล๋นแต๋น" หรือพูดภาษาที่ชาวบ้าน เข้าใจง่าย ๆ คือ "แรด" และด้วยความที่เป็นรถวิ่งช้า วิ่งแบบแต๋น ๆ คำว่าอีแต๋นจึงเหมาะกับรถประเภทนี้
คำว่า รถอีแต๋น เป็นภาษาชาวบ้าน ที่ใช้เรียกรถที่ประกอบขึ้นมา โดยใช้อะไหล่รถยนต์ (ใหม่) และ/หรือ อะไหล่รถยนต์มือสอง หรือเรียกอีกอย่างว่า “อะไหล่เชียงกง” นำมาประกอบขึ้นเป็นรถอีแต๋น ซึ่งอะไหล่เชียงกงที่มาจากรถยนต์ในประเทศญี่ปุ่น เพราะตามกฎหมายของประเทศญี่ปุ่น มีการตรวจสภาพรถยนต์อย่างเข้มงวด โดยรถเก๋งจดทะเบียนใหม่จะสามารถใช้งานได้เป็นเวลา 4 ปีโดยไม่ต้องตรวจสภาพหรือต่อทะเบียนหลังจากนั้นตรวจสภาพกันทุก ๆ 2 ปี และในการปรับปรุงสภาพรถเพื่อให้ได้มาตรฐานความปลอดภัยและด้านสิ่งแวดล้อม มีค่าใช้จ่ายที่สูง รถที่ไม่ผ่านการตรวจสภาพจึงมักเข้าสุสานรถยนต์ ขายเป็นอะไหล่มือสอง ส่งไปตามประเทศต่าง ๆ ถ้าเทียบกับรถที่ใช้งานในประเทศไทยเอง ถือว่าไม่เก่ามาก 
หรือ อะไหล่มือหนึ่ง ที่นำเข้าจากประเทศจีน ที่มีราคาถูกกว่า อะไหล่ญี่ปุ่น ซึ่ง อุตสาหกรรมในประเทศจีน สามารถผลิตอะไหล่รถยนต์ เป็นจำนวนมากขึ้น โดยอะไหล่หลัก ๆ ที่นำมาประกอบเป็นรถอีแต๋น ก็จะมี
ส่วนแชสซีรถ ก็อาจจะใช้ได้ 2 ประเภท คือ แชสซีรถยนต์เชียงกง หรือแชสซีเหล็กรางน้ำใหม่ นำมาประกอบขึ้นเป็นแชสซี โดยขนาดของเหล็กจะขึ้นอยู่กับการรับน้ำหนักของช่วงล่าง
อะไหล่รถยนต์ (ใหม่)
เครื่องยนต์ดีเซล 1-3 สูบ, ระบบเบรก, ระบบคลัตช์, ระบบไฟฟ้า, ระบบไฟส่องสว่าง, แบตเตอรี่, ยางรถยนต์ และโครงสร้างเหล็กที่ประกอบขึ้นมาเป็นตัวรถ
ปัจจุบันรถอีแต๋นที่เคยถูกใช้โดยกลุ่มเกษตรกรในท้องทุ่งนาที่เราเคยเห็นจนคุ้นตาเมื่อในอดีตได้มีการพัฒนาไปในรูปแบบต่างๆมากมายเพื่อให้ตอบสนองต่อความต้องการของผู้ใช้งาน ตัวอย่างที่เห็นได้ชัดในการประยุกต์รถอีแต๋นให้เป็นรถแบบต่าง ๆ ก็คงจะเห็นได้จาก
การจดทะเบียนรถอีแต๋น.
รถอีแต๋นสามารถนำไปจดทะเบียนกับกรมการขนส่งทางบกได้ เนื่องจากรัฐบาลได้มีกฎหมายออกมารองรับให้รถอีแต๋นสามารถจดทะเบียน โดยเสียภาษีประจำปี และใช้งานบนท้องถนนได้ตามกฎหมาย ตามกฎกระทรวง ฉบับที่ 11 (พ.ศ. 2525) ออกตามความในพระราชบัญญัติรถยนต์ พ.ศ. 2552 มีเนื้อหาว่า ต้องใช้เครื่องยนต์ที่มิได้ใช้สำหรับรถยนต์โดยเฉพาะมาติดตั้ง น้ำหนักตัวรถต้องหนักไม่เกิน 1600 กก. เครื่องยนต์ต้องมีความจุในกระบอกสูบรวมกันไม่เกิน 1200 ลูกบาศก์เซนติเมตร ความกว้างตัวรถต้องไม่เกิน 2 เมตร และความยาวตัวรถต้องไม่เกิน 6 เมตร มีลักษณะเป็นรถสี่ล้อหรือรถสามล้อก็ได้ มีระบบไฟฟ้า ได้แก่ ไฟหน้า ไฟท้าย ไฟเลี้ยว ไฟส่องป้ายทะเบียน แตรที่ดังพอสมควร และมีกระจกมองข้าง เช่นเดียวกับรถประเภทอื่น ๆ
อำเภอบ้านบึง

บ้านบึง เป็นอำเภอตั้งอยู่ในจังหวัดชลบุรี เดิมเป็นส่วนหนึ่งของอำเภอเมืองชลบุรี อำเภอพานทอง และอำเภอพนัสนิคม
ที่ตั้งและอาณาเขต.
อำเภอบ้านบึงตั้งอยู่ทางตอนกลางของจังหวัด มีอาณาเขตติดต่อกับพื้นที่การปกครองข้างเคียงดังต่อไปนี้
ประวัติ.
“บ้านบึง” มีการตั้งถิ่นฐาน ลักษณะพื้นที่อำเภอบ้านบึง โดยทั่วไปเป็นป่าทึบนานาพรรณ มีต้นไม้ต่างๆ และสัตว์ป่านานาชนิดได้อาศัย มีชุมชนที่เป็นหมู่บ้านตั้งเรียงรายกันเป็นระยะๆ ห่างไกลกันพอสมควร และมีอาชีพทางการเกษตรกรรม เช่น ปลูกพืชไร่ จับสัตว์ป่ายังชีพ พื้นที่ในเขตเทศบาลเมืองบ้านบึงในปัจจุบัน เป็นที่ลุ่มน้ำท่วมขัง โดยทั่วไปมีชาวบ้านเรียกกันว่า “มาบ” เป็นแหล่งน้ำตามธรรมชาติที่ชุมชนดังเดิมได้ใช้สอยมาตลอด และสายน้ำไหลมาจากภูเขานั้นก็ไหลไปยังอำเภอพานทองอีกสายหนึ่ง
แหล่งถิ่นฐานชุมชนดั้งเดิมคือ บริเวณหน้าลำมาบ (บริเวณตั้งแต่หน้าวัดบุญญฤทธยาราม มาจนถึงบริเวณวัดบึงบวรสถิตย์) และเริ่มมีตลาดบึงเป็นแหล่งชุมชน ในปี พ.ศ. 2462  อำเภอบ้านบึงได้รับการยกฐานะเป็นกิ่งอำเภอบ้านบึงในปี พ.ศ. 2464 และในปี พ.ศ. 2481  นายอำนาจ เนื่องจำนงค์ คหบดีสมัยนั้นได้เป็นผู้นำในการยกฐานะจากกิ่งอำเภอเป็นอำเภอ โดยเสนอต่อทางการว่าขอยกที่ดินของนางเทศ กาญจนพังคะ ซึ่งเป็นมารดาของภรรยา เป็นสถานที่ตั้งที่ว่าการอำเภอและสถานที่ราชการต่างๆ พร้อมกันสร้างที่ว่าการอำเภอให้อีก 1 หลัง โดยไม่ได้ใช้งบประมาณของกระทรวงมหาดไทยที่ว่าการอำเภอบ้านบึง สมัยนั้นเป็นเรือนไม้ทรงปั้นหยามุขกลางมีบันไดขึ้นทั้ง 2 ข้าง เริ่มก่อสร้างและเสร็จ พ.ศ. 2481 และใช้ในราชการตลอดมาจนถึงปี พ.ศ. 2528 ต่อมาปี พ.ศ. 2529 นายอารยะ วิวัฒน์วานิช ดำรงตำแหน่งนายอำเภอบ้านบึง ได้เชิญชวนคหบดีและชาวอำเภอบ้านบึง  ช่วยกันสร้างที่ว่าการอำเภอหลังใหม่ เริ่มก่อสร้างในวันที่ 5 มิถุนายน พ.ศ. 2531 และแล้วเสร็จในเดือนธันวาคม พ.ศ. 2531 เป็นที่ว่าการอำเภอหลังเดียวในประเทศไทยที่มีแบบแปลนพิเศษต่างจากที่อื่น มีลักษณะเป็นอาคารคอนกรีต 3 ชั้น ขนาด 19 x 34 x 17 เมตร
การแบ่งเขตการปกครอง.
การปกครองส่วนภูมิภาค.
อำเภอบ้านบึงแบ่งพื้นที่การปกครองออกเป็น 8 ตำบล 52 หมู่บ้าน ได้แก่
การปกครองส่วนท้องถิ่น.
ท้องที่อำเภอบ้านบึงประกอบด้วยองค์กรปกครองส่วนท้องถิ่น 11 แห่ง ได้แก่
อำเภอขนอม

ขนอม [ขะ-หฺนอม] เป็นอำเภอหนึ่งของจังหวัดนครศรีธรรมราช เป็นอำเภอแรกสุดเมื่อเดินทางมาจากจังหวัดสุราษฎร์ธานี (อำเภอดอนสัก) ถือเป็นประตูสู่จังหวัดนครศรีธรรมราช และเป็นอำเภอที่ไกลจากตัวจังหวัดนครศรีธรรมราชมากที่สุด
ประวัติ.
ขนอมเป็นเมืองเก่าแก่ตั้งแต่รัชสมัยสมเด็จพระรามาธิบดีที่ 1 (พระเจ้าอู่ทอง) แห่งกรุงศรีอยุธยาระหว่าง พ.ศ. 1893-1912 ได้รับการสำรวจเข้าอยู่ในทำเนียบการปกครองในสมัยพระบาทสมเด็จพระจุลจอมเกล้าเจ้าอยู่หัว (รัชกาลที่ 5) มีฐานะเป็นตำบลหนึ่งของอำเภอสิชล ยกฐานะเป็น กิ่งอำเภอขนอม เมื่อ พ.ศ. 2481 และยกฐานะเป็น อำเภอขนอม เมื่อวันที่ 10 มกราคม พ.ศ. 2502
ที่ตั้งและอาณาเขต.
อำเภอขนอมตั้งอยู่ทางทิศเหนือสุดของจังหวัด มีอาณาเขตติดต่อกับเขตการปกครองข้างเคียงดังต่อไปนี้
การแบ่งเขตการปกครอง.
การปกครองส่วนภูมิภาค.
อำเภอขนอมแบ่งเขตการปกครองออกเป็น 3 ตำบล 34 หมู่บ้าน ได้แก่
การปกครองส่วนท้องถิ่น.
ท้องที่อำเภอขนอมประกอบด้วยองค์กรปกครองส่วนท้องถิ่น 4 แห่ง ได้แก่
อำเภออ่าวลึก

อ่าวลึก เป็นหนึ่งในอำเภอของจังหวัดกระบี่
ที่ตั้งและอาณาเขต.
อำเภออ่าวลึกตั้งอยู่ทางทิศตะวันตกเฉียงเหนือของจังหวัด มีอาณาเขตติดต่อกับเขตการปกครองข้างเคียงดังต่อไปนี้
การแบ่งเขตการปกครอง.
การปกครองส่วนภูมิภาค.
อำเภออ่าวลึกแบ่งเขตการปกครองออกเป็น 9 ตำบล 52 หมู่บ้าน ได้แก่
การปกครองส่วนท้องถิ่น.
ท้องที่อำเภออ่าวลึกประกอบด้วยองค์กรปกครองส่วนท้องถิ่น 11 แห่ง ได้แก่
ส่วนปิดคลุม (วิทยาการคอมพิวเตอร์)

ในภาษาโปรแกรม ส่วนปิดคลุม (closure) คือฟังก์ชันที่อ้างถึงโดยตัวแปรอิสระในบริบทของศัพท์
ส่วนปิดคลุมมักเป็นฟังก์ชันที่สร้างในขณะโปรแกรมทำงาน กรณีที่เห็นได้ชัดคือฟังก์ชันที่ทุกส่วนปรากฏอยู่ในฟังก์ชันอื่น ฟังก์ชันชั้นในมักจะถูกอ้างถึงได้โดยตัวแปรเฉพาะที่ ฟังก์ชันชั้นนอกสร้างตัวตน (instance) ของฟังก์ชันชั้นในขึ้นใหม่ ขณะที่ฟังก์ชันชั้นนอกกำลังทำงาน ถ้าฟังก์ชันชั้นในอ้างถึงตัวแปรเฉพาะที่บางตัวของฟังก์ชันชั้นนอก ส่วนปิดคลุมจึงจะถูกสร้างขึ้น โดยส่วนปิดคลุมประกอบด้วยรหัสโปรแกรมของฟังก์ชันชั้นในและส่วนอ้างอิงถึงตัวแปรใดๆ ในฟังก์ชันชั้นนอกที่จำเป็นต้องใช้ในส่วนปิดคลุม
เอนรีโก แฟร์มี

เอนรีโก แฟร์มี  (29 กันยายน พ.ศ. 2444 – 28 พฤศจิกายน พ.ศ. 2497) นักฟิสิกส์รางวัลโนเบลชาวอิตาลีผู้มีบทบาทสำคัญในการพัฒนาวิชานิวเคลียร์ฟิสิกส์ เป็นนักฟิสิกส์ที่เชี่ยวชาญทั้งการทดลองและทฤษฎี ซึ่งหาได้ยากยิ่งในวงการฟิสิกส์ปัจจุบัน
ผลงานที่สำคัญทางด้านการทดลอง.
ในช่วงประมาณคริสต์ทศวรรษ 1930 แฟร์มีและกลุ่มนักวิจัยของเขาค้นพบว่านิวเคลียสภายในอะตอมสามารถเปลี่ยนแปลงได้เมื่อถูกระดมยิงด้วยอนุภาคนิวตรอน ซึ่งทราบต่อมาภายหลังว่าสิ่งที่แฟร์มี (และอ็อทโท ฮาน นักวิจัยชาวเยอรมัน) ค้นพบ ก็คือ ปฏิกิริยานิวเคลียร์แบบแตกตัว (นิวเคลียร์ฟิชชัน) นั่นเอง แฟร์มียังมีส่วนสำคัญในการสร้างเตาปฏิกรณ์นิวเคลียร์ขึ้นครั้งแรกในโลก ที่มหาวิทยาลัยชิคาโก (University of Chicago) สหรัฐอเมริกา ซึ่งเป็นครั้งแรกที่มนุษย์สามารถสร้างและควบคุมปฏิกิริยานิวเคลียร์ได้ นับเป็นก้าวสำคัญที่ทำให้สหรัฐอเมริกา
สามารถพัฒนาระเบิดปรมาณูได้สำเร็จ จึงนับได้ว่าเขาเป็นบิดา (คนหนึ่ง) ของวิชานิวเคลียร์ฟิสิกส์
ผลงานที่สำคัญทางด้านฟิสิกส์ทฤษฎี.
ในปี พ.ศ. 2469 งานที่สำคัญของแฟร์มีในวิชากลศาสตร์สถิติ (Statistical Mechanics) คือการค้นพบสถิติแบบแฟร์มี-ดิแรก (Fermi-Dirac Statistics) ซึ่งเป็นการศึกษาระบบอนุภาคจำนวนมากที่อยู่ภายใต้หลักการกีดกันของเพาลี (Pauli's exclusion principle)
ระบบทางฟิสิกส์ที่ต้องใช้สถิติแบบแฟร์มี-ดิแรกในการอธิบายมีจำนวนมาก ตัวอย่างเช่น กลุ่มแก๊สของอิเล็กตรอน) นับเป็นการปรับปรุงวิชากลศาสตร์สถิติแบบแผนให้ครอบคลุมสมบัติเชิงควอนตัมของอนุภาค (สปิน) ด้วย
ด้วยเหตุนี้สถิติแบบแฟร์มี-ดิแรกถูกไปสู่การประยุกต์ใช้อย่างกว้างขวางตั้งแต่การอธิบายปรากฏการณ์ระดับสเกลเล็ก ๆ ในระดับอะตอมไปจนถึงวัฏจักรชีวิตของดาวฤกษ์
ให้สังเกตว่าเป็นปี พ.ศ. 2469 แฟร์มี และ พอล ดิแรก ศึกษาเรื่องนี้ เป็นปีที่เพิ่งเริ่มมีวิชากลศาสตร์ควอนตัม (Quantum Mechanics) ที่สมบูรณ์เท่านั้น และดิแรกเองก็ยังเป็นหนึ่งในผู้ค้นพบวิชากลศาสตร์ควอนตัมด้วย
งานชิ้นต่อมาทางด้านทฤษฎีของแฟร์มีที่มีผู้ศึกษาต่อกันมาอย่างแพร่หลาย คือ แนวคิดเกี่ยวกับแรงอันตรกิริยาแบบอ่อน ซึ่งเป็นหนึ่งในสี่แรงมูลฐานที่ศึกษากันในฟิสิกส์ปัจจุบัน จากแนวคิดเรื่องแรงอันตรกิริยาแบบอ่อนนี้ เขาและเพาลีได้เสนออนุภาคใหม่คือ อนุภาคนิวตริโน (neutrio) - ตั้งชื่อโดยแฟร์มี- ซึ่งสำคัญอย่างยิ่งในการอธิบายการกำเนิดแสงของดวงอาทิตย์ 
อนุภาคนิวตริโนก็ยังมีปริศนาที่สำคัญอีกมากมายที่วิชาฟิสิกส์อนุภาคในปัจจุบันยังไม่สามารถให้คำอธิบายได้ ยังรอการค้นคว้าใหม่ๆทั้งในแง่ของการทดลองและทฤษฎี
ในด้านกลศาสตร์ควอนตัม แฟร์มียังได้คิดค้น กฎทองคำของแฟร์มี (Fermi's golden rule) ซึ่งเป็นสมการที่ใช้ในการอธิบายอัตราการเปลี่ยนสถานะของอนุภาคอีกด้วย
ด้วยผลงานการศึกษาอย่างจริงจังในสาขาเหล่านี้ ทำให้เขาได้รับรางวัลโนเบลสาขาฟิสิกส์ ประจำปี พ.ศ. 2481
มหามกุฏราชวิทยาลัย

มหามกุฎราชวิทยาลัย อาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
ปราก

ปราก (/prɑːɡ/) หรือ ปราฮา (;) เป็นเมืองหลวงและเมืองใหญ่สุดในประเทศเช็กเกีย และเป็นเมืองใหญ่สุดอันดับที่ 13 ของสหภาพยุโรป อดีตราชธานีของโบฮีเมีย ตั้งอยู่บนแม่น้ำเวิลตาวา และมีประชากร 1.3 ล้านคน ส่วนหากรวมเขตนครหลวงเข้าไปแล้วจะมีประชากรราว 2.7 ล้านคน
ปรากเป็นศูนย์กลางทางการเมือง เศรษฐกิจ และวัฒนธรรมของยุโรปกลางที่เต็มไปด้วยประวัติศาสตร์อันรุ่มรวย เมืองตั้งขึ้นในยุคโรมาเนสก์ และเฟื่องฟูมากในสมัยกอธิก, เรนเนสซองส์ และ บาโรก ในประวัติศาสตร์ ปรากเคยเป็นราชธานีของอาณาจักรโบฮีเมีย และสถานที่พำนักหลักของจักรพรรดิบางพระองค์ของจักรวรรดิโรมันอันศักดิ์สิทธิ์ เช่น ชาลส์ที่ 4 (ครองราชย์ 1346–1378) ปรากเคยเป็นเมืองสำคัญต่อราชวงศ์ฮาพส์บวร์คและจักรวรรดิออสเตรีย-ฮังการี รวมถึงเป็นสถานที่สำคัญต่อการเกิดการปฏิวัติโบฮีเมียและโปรเตสแตนต์, สงครามสามสิบปี และอดีตเมืองหลวงของรัฐเช็กโกสโลวาเกียในยุคสงครามโลกทั้งสองครั้งจนถึงสมัยภายใต้ปกครองของคอมมิวนิสต์
สถานที่ท่องเที่ยวสำคัญของปรากได้แก่ปราสาทปราก, สะพานชาร์ลส์, จัตุรัสเมืองเก่ากับนาฬิกาดาราศาสตร์ปราก, ย่านชาวยิว, เขา Petřín และ Vyšehrad นับตั้งแต่ปี 1992 ย่านประวัติศาสตร์กลางเมืองปรากได้รับการขึ้นทะเบียนเป็นแหล่งมรดกโลกโดยยูเนสโก
ปฐมพงษ์ โพธิ์ประสิทธินันท์

ผู้ช่วยศาสตราจารย์ ปฐมพงษ์ โพธิ์ประสิทธินันท์ เป็นนักวิชาการชาวไทย เป็นอาจารย์ทางบูรพคดีศึกษา สังกัดมหาวิทยาลัยมหิดล เคยมีผลงานเขียนทั้งบทกวีและบทความตามสื่อมวลชนมาระยะหนึ่งก่อนจะปักหลักทำงานสอนและวิจัยในวิชาชีพที่ถนัดอย่างจริงจังในปัจจุบัน
การศึกษา.
ปฐมพงษ์ เกิดเมื่อ พ.ศ. 2510 ในครอบครัวที่มีพ่อแม่เป็นชาวนาและหมอลำพื้นบ้านในเวลาเดียวกัน บิดาเป็นชาวอำเภอวารินชำราบ จังหวัดอุบลราชธานี มารดาเป็นชาวจังหวัดศรีสะเกษ บวชเรียนแล้วสอบได้เปรียญ 9 ขณะเป็นสามเณร ได้รับพระมหากรุณาธิคุณโปรดเกล้าฯ เป็น นาคหลวง รูปแรกของ วัดบวรนิเวศวิหาร, สำเร็จการศึกษาศาสนศาสตรบัณฑิต (สาขาภาษาและวรรรณคดีอังกฤษ) เกียรตินิยม ได้ที่ 1 ในคณะมนุษยศาสตร์ จากมหามกุฏราชวิทยาลัย หลังจากขอพระราชทานพระบรมราชานุญาตลาสิกขา สมเด็จพระญาณสังวร สมเด็จพระสังฆราช สกลมหาสังฆปริณายกได้ประทานทุนส่วนพระองค์จาก มูลนิธิน้อย คชวัตรให้ศึกษาต่อจนสำเร็จอักษรศาสตรมหาบัณฑิต สาขาสันสกฤต-บาลี จาก คณะอักษรศาสตร์ จุฬาลงกรณ์มหาวิทยาลัย ระหว่างศึกษา ได้ทุนคะแนนเยี่ยมภาษาสันสกฤตในนามนิสิตจุฬาฯ จาก มูลนิธิคีตาศรมประเทศไทย 
หลังจากนั้น เจ้าประคุณสมเด็จฯ ได้ทรงสนับสนุนทุนให้ไปศึกษาต่อในประเทศอังกฤษ จนสำเร็จปริญญาโททาง วรรณคดี สันสกฤต ของ พระพุทธศาสนา มหายาน และของศาสนาพราหมณ์-ฮินดู จากวิทยาลัยบูรพคดีศึกษาและอาฟริกาศึกษา มหาวิทยาลัยลอนดอน และปริญญาเอกจากคณะบูรพคดีศึกษา สถาบันตะวันออก มหาวิทยาลัยออกซฟอร์ด โดยสังกัดวิทยาลัยเซนต์แอนส์ ระหว่างศึกษาในออกซฟอร์ด มี ริชาร์ด ฟรานซิส กอมบริช ผู้ก่อตั้งศูนย์พุทธศาสน์ศึกษาในออกซฟอร์ด และ เจมส์ เบนสัน ผู้ชำนาญอัษฏาธยายี ของออกซฟอร์ดเป็นที่ปรึกษาวิทยานิพนธ์ วิชาที่ศึกษาในออกซฟอร์ดคือวรรณคดีพระเวท, อัษฏาธยายี ของ ปาณินิ, ภาษาอเวสตะ, ภาษาเปอร์เซียโบราณ และ นิรุกติศาสตร์เปรียบเทียบ ระหว่างศึกษา ได้ทุนโบเดนประจำสถาบันตะวันออกของมหาวิทยาลัยออกซฟอร์ดและทุนอื่นๆ ในออกซฟอร์ด เพื่อไปทำวิจัยเพิ่มเติมที่ภาควิชาสันสกฤตและอินเดียศึกษา มหาวิทยาลัยฮาร์วาร์ดในสหรัฐอเมริกา และมหาวิทยาลัยปารีสในฝรั่งเศส 
คนไทยรุ่นก่อนที่เรียนภาษาบาลีและสันสกฤต ที่สถาบันตะวันออก มหาวิทยาลัยออกซฟอร์ด ได้แก่ กรมหมื่นนราธิปพงศ์ประพันธ์ (พระองค์วรรณไวทยากร), กรมพระจันทบุรีนฤนาถ, หม่อมหลวงปิ่น มาลากุล ฯลฯ แต่ ปฐมพงษ์เป็นคนไทยคนแรกที่สำเร็จการศึกษาระดับปริญญาเอก
พาที สารสิน

พาที สารสิน (ชื่อเล่น ดุ๋ง; เกิด 24 ตุลาคม พ.ศ. 2504) อดีตกรรมการผู้จัดการ นกแอร์
ประวัติ.
พาที สารสิน เป็นบุตรชายคนเดียวของอาสา สารสิน (อดีตราชเลขาธิการ) กับหม่อมราชวงศ์สุจิตคุณ สารสิน (ราชสกุลเดิม กิติยากร) เกิดเมื่อวันที่ 24 ตุลาคม พ.ศ. 2504 เริ่มเป็นที่รู้จักของคนทั่วไป เมื่อเป็นแบบในภาพยนตร์ โฆษณาบัตรเครดิตธนาคารไทยพาณิชย์ เคยดำรงตำแหน่งรองประธานกรรมการนกแอร์, กรรมการอิสระและกรรมการตรวจสอบไมเนอร์ อินเตอร์เนชั่นแนล
พาทีเคยดำรงตำแหน่งกรรมการผู้จัดการของสายการบินนกแอร์มาตั้งแต่ก่อตั้งสายการบิน และได้ลาออกจากตำแหน่งเมื่อวันที่ 14 กันยายน พ.ศ. 2560 โดยได้เปลี่ยนมาเป็นรองประธานกรรมการแทน ต่อมาวันที่ 22 ธันวาคม ปีเดียวกัน พาทีได้ลาออกจากตำแหน่งกรรมการบริษัทนกแอร์ จึงเป็นการยุติบทบาทในสายการบินนี้ไปโดยปริยาย ต่อมาในเดือนกันยายน 2561 พาทีได้เปิดบริษัทนำเที่ยวชื่อ Really Really Cool (RRC) ในวันที่ 22 มีนาคม พ.ศ. 2566 พาทีได้เปิดตัวสายการบินใหม่ชื่อเรียลลี่คูลแอร์ไลนส์ โดยพาทีได้กล่าวว่าตนเป็นผู้ถือหุ้น 51 เปอร์เซ็นต์ในสายการบินใหม่นี้
ในช่วงที่พาทีดำรงตำแหน่งกรรมการผู้จัดการของนกแอร์นั้น เขาได้ร่วมแสดงโฆษณาของนกแอร์หลายชิ้น ทำให้ตัวพาทีเองได้เป็นที่รู้จักไปด้วย
ด้านชีวิตส่วนตัว.
พาที สารสิน สมรสกับปิติภัทร สารสิน (ชื่อ-สกุลเดิม: ปิยวรรณ จิตณาธรรม) นักแสดงและพิธีกรชาวไทย เข้ารับพระราชทานน้ำสังข์จาก สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี ณ วังสระปทุม แขวงปทุมวัน เขตปทุมวัน กรุงเทพมหานคร เมื่อวันที่ 27 มีนาคม พ.ศ. 2554 และจัดงานมงคลสมรสเมื่อวันที่ 10 เมษายนปีเดียวกัน ที่โรงแรมพลาซ่าแอทธินี ถนนวิทยุ แขวงลุมพินี เขตปทุมวัน กรุงเทพมหานคร